Loggbok

## Siste sesjon

**Sesjon 126 - 7.12.2023**

Dere fortsatte forsvaret av bymurene der horden av demoner kom klatrende over murene mens den store sjefsdemonen forsøkte å smadre hodet til Treslyn og en Marilith jobbet med å hakke Shellblade i småbiter. Mens dere sloss forsøkte demonen å forhandle med dere, den ville ikke tilbake som en taper til Orcus for den hadde sett hva Orcus gjorde med disse. I stedet for foreslo den at hvis dere beskyttet den og hjalp den å komme unna, så skulle den forklare dere hvordan dere skulle lukke porten til helvete.

Forhandlingene holdt på å gå galt da dere fikk inn en fulltreffer på demonen som nesten fikk den til å gå berserk, men dere ble heldigvis enige om å sette opp en ny pub hvor den kunne gjemme seg som en ansatt.

Med sjefsdemonen ute av bildet så vant dere lett kampen, men ikke før Goristroen klarte å bryte gjennom byporten. Så denne måtte repareres! Demonhordene klarte å komme over murene og inn i byen, men de fikk ikke gjort mye skade.

Resten av sesjonen gikk med på å finne et passe skjulested for demonen Sahresto, eller Zar Bar som han ble hetende. Dere fant et vertshus/hotell i Turlins Well som så ut til å passe bra så dere brukte enormt masse penger på å kjøpe det!

Vi avsluttet sesjonen med en plan om å invadere helvete neste gang.

## Arkiv

**Sesjon 1 - 29.01.2019**

Dere snakket med Sleek John Wombat. Han visste om mange muligheter for kjappe penger, men visste lite om problemene i Tent City.

Dere besøkte også barnehjemmet. Der har flere barn forsvunnet i det siste, men ingen visste mye om forsvinningene i Tent City.

Dere fikk også med dere at det er lettere kaotisk i forbindelse med et populært teater i byen.

I Tent City snakket dere med flere andre. Big Horn, lederen for Dog Soldiers, var frustrert over at han ikke fikk gjort noe, og Mama Bobo var sint for at hennes folk var borte uten at noe ble gjort.

Dere ble vitner til et angrep og klarte å drepe en av angriperne, dette imponerte mange! Angriperen hadde en tatovering i nakken av en trekant med en strek gjennom. Dere tror dette er symbolet til en religion som heter The Master, slavedrivernes gud.

Mama Bobo brukte den døde angriperen og magien sin til å spore opp angriperne, de har tilholdssted i et saltbrudd er syke utenfor byen.

Til slutt møtte dere Brugla. Hun var veldig ivrig på å redde vennen sin og inviterte dere til å bli med.

**Sesjon 2 - 26.03.2019**

Fant noen brev og ting i Cromellens rom

Cromellen rømte nesten, men ble tatt til slutt.

**Sesjon 3 - 11.04.2019**

De fikk reddet en del av slavene, men fire døde.

Dere møtte en av slavedriverne som holdt en kniv til strupen på en av slavene. Han forhandlet for livet sitt, kom seg nesten unna, men så angret gjengen seg og angrep han. Slaven ble drept før de drepte slavedriveren. Deretter utforsket de videre før de fant trappen ned til tempelet. Her holdt de magiske hendene på å ødelegge alt, men Brugla reddet dagen. Nede i tempelet ventet Ikthor, to prester og tre vakter. Etter en heftig kamp prøvde Ikthor å stikke av men det gikk dårlig.

Gjengen fikk 100 gullmynter i belønning av Colonel York, de fikk ett års fri bruk av det beste bordet i Fort Rendezvouz, hjemme fikk de et brev med teaterbilletter, de fikk besøk av Wheelwrights og de fikk besøk av Merinath (men vet ikke hvem hun var). De hadde med seg en sekk med 150 gullmynter og en del småpenger, samt en gullring.

**Sesjon 4 - 20.05.2019**

Pippin er ute av spillet, NPC nå. Tage var med, men John Magne spilte ikke. Vi har en ny Rogue som heter Onyx.

De besøkte Sleek John Wombat, tok med Onyx, John var skeptisk og da han fikk vite at Onyx samarbeider med Jaeger kastet han de ut. De dro så til Jaeger og fikk vite at Wheelwrights Guild er gode folk som er lure å samarbeide med.

De dro til Bridge District og hentet billetter. Kaos med mange folk, men klarte å få Braldo ut av kaoset. Han lovde de de beste plassene i teateret samme kveld. De klarte å stjele noen billetter fra Braldo, gav noen til Sleek John og solgte noen til Jaeger. Sleek John forklarte at Jaeger samarbeider med Wheelwrights Guild og at de er skikkelig dårlige folk. Selv blandt kriminelle. Han ba Tyfus om å kvitte seg med Onyx snarest, men de ble enige om å tenke på det til dagen etter.

I teateret ble de alle overveldet over den flotte forestillingen, ingen klarte Wisdom check. Må planlegge en check #2 når det er kritisk. Etter stykket prøvde de å gjemme seg, men vaktene og noen scenearbeidere gikk til angrep. Disse ble overmannet og her stoppet vi.

**Sesjon 5 - 13.06.2019**

Ny spiller, Vard, er med. Tage er sannsynligvis ute og blir en NPC. Vi fortsatte der vi slapp sist i teateret. Gjengen forsøkte å forhøre de overlevende arbeiderne, men fikk lite informasjon ut av de. Asmaria og Det er for sent var alt de fant ut. De fulgte en dør fra orkestergraven ned i en tunnell og snublet over en kamp. Her var Vard omringet av to arbeidere og måtte ha hjelp av de andre for å overleve. De dro gjennom tunnellen og unnslapp så vidt noen feller, i enden ble de grillet av en magisk dør/stein som blokkerte utgangen. De spionerte på leiren på utsiden av tunnellen, men var usikre på hva de skulle gjøre. Til slutt så de noen av folkene i leiren som dro tilbake inn i tunnellen og som snakket om Lady Asmaria. Disse folkene var heldigvis så fulle at de var lette å lure og gjengen fulgte etter de tilbake til teateret. Her fant de Ladyen på vei opp på taket og mot Auditorium of the Silver Harp. Gjengen fulgte etter, overlevde noen fall fra taket og klarte å oppsøke Asmaria før hun hadde fullført ritualet sitt. På veien hadde hun blitt gjort om til en succubus. Gjengen klarte å stoppe henne rett før hun fullførte ritualet og der stoppet vi.

**Sesjon 6 - 05.09.2019**

Mye opprydding etter forrige sesjon. De møtte Jared Strahn, High Harpist of Oghma. Han ville ha de med på en ekspedisjon om noen uker. Dette var interessant. De shoppet klær og hang på et vertshus. Hørte noen rykter om at folk har blitt drept på brutalt vis.

Tyfus mottok et brev med invitasjon til å bli med i Wizards Guild. Følger han opp det?

De dro hjem og endte opp i en kaotisk situasjon der et barn var forsvunnet og et annet barn var forgiftet. De utforsket en kjeller, fant utgravde tunneller fulle av rotter og gikk videre innover og møtte noen digre edderkopper. Vi avsluttet sesjonen nede i et rom i hulene der edderkoppene (?) hadde laget en figur av bein som lignet på en edderkopp. Her ble de angrepet av noen edderkopper, men de klarte å beseire disse relativt enkelt.

**Sesjon 7 - 24.09.2019**

Fortsatte innover i edderkopphula, fant Mallic og møtte på flere edderkopper. Mallic fikk panikk og stakk av mens gjengen sloss med en gjeng edderkopper. Det kunne gått galt, men gikk fint. Fant en healing potion og en antivenom.

Gikk så videre nedover i noen katakomber som var gravd ut sammen med hulen. Nede her fant de en rar glasskule fylt med røyk og som lyste svakt. De fant også et fint sverd.

Tyfus besøkte Wizards Guild, fikk vite at han kan bli medlem hvis noen anbefaler han. Tipset var å snakke med Vikter Stoneshifter, han er en mektig dvergemagiker. Etter litt fram og tilbake og bestikkelser med DYR whiskey fikk Tyfus besøke Vikter. Vikter var interessert i å se på den myskiske kula og avtalte å treffe gjengen samme kveld ved solnedgang. Han var heller ikke avvisende for ideen om at Tyfus kunne bli lærlingen hans og dermed få en anbefaling for medlemskap i Wizards Guild.

**Sesjon 8 - 22.10.2019**

Tilbake i edderkopphula sammen med Vikter. Her var vertshuseieren, Martyn Fenns, sammen med noen bøller omringet av skjeletter. Gjengen prøvde å hjelpe, det dukket opp zombietentakler som spiste en av bøllene, men de klarte å beseire de med god hjelp fra Vikter. Skjelettene knuste kula og noe skjedde. Vikter vil studere kakakombene og ba derfor gjengen å gjøre en jobb for han. Gjør de det så vil han anbefale Tyfus for Wizards Guild.

De oppsøkte Jaeger og tok på seg et oppdrag der de skal infiltrere Jewelers Guild. Jaeger skal også sjekke om det er mulig å skaffe en forbedret Light Crossbow eller en Heavy Crossbow.

**Sesjon 9 - 05.11.2019**

Møtte Ty'vell og ble gode venner med det samme. Gjennomførte et godt planlagt brekk mot Jewelers Guild, men det gikk naturligvis ikke som planlagt. Et magisk teppe ødela, men Onyx fikk plassert beviset. Jaeger var ikke imponert.

Besøkte The Strong Bow etter tips fra Jaeger, fikk vite at hvis de skaffer håret til noen Harpies så kan eieren her lage en forbedret bue. I Wizards Guild fant de ut at byen Pirn, der Vard kommer fra, er angrepet at Harpies og at de er villige til å betale en stor belønning til de som kan stoppe plagen. Gjengen reiste dit med det samme, men tok seg til til å kjøpe bivoks til å beskytte ørene sine med...

**Sesjon 10 - 19.11.2019**

Gjengen fant gården der **Azal Marshpike** var eneste overlevende og derfra fulgte de sporene etter noe stort. De ble angrepet av en gruppe med harpies som nesten klarte å lokke de utfor et stup, men klarte å bekjempe de relativt lett. Deretter fulgte de sporene videre fram til ruinene av et gammelt utkikkstårn, **Duval's Lookout**, der en utfordrende kamp ventet. **Tyfus** holdt på å dø fem ganger, **Ty'vell** fire ganger, men med litt smart bruk av magi og litt flaks klarte de å bekjempe det trehodede trollet AagTharNob. Gjengen fant et par **Bracers of Archery** samt en del penger og edelsteiner.

Tilbake i **Pirn** ble de feiret som helter, de fikk betalt 485 gullmynter og fikk en **Quaal's Feather Token Tree** som bonus fra den lokale magikeren**. Vard** fikk tips om en paladin ved navn **Barahil the Faithful** som etterforsket flere forsvinningssaker, både fra Bards Gate og landsbyene rundt.

Hjemme i Bards Gate dro de innom Wizards Guild og fortalte om sin suksess, de dro innom The Strong Bow og fikk bestilt en ekstra kraftig longbow før de dro hjem. På veien hjem ble **Onyx** angrepet av en snikmorder. Han besvimte og giften på pilen begynte å ta livet av han. På pilen var der festet en lapp hvor det sto **"Bare jeg har motgiften. Dere har noen timer. J"**.

**Sesjon 11 - 12.12.2019**

Vi startet med et besøk hos Sleek John. Han var overrasket over at Onyx var i så god form. Ty'vell gjorde en god jobb med å fjerne giften. John ga Onyx og Ty'vell et ultimatum om å drikke en potion som gjorde de garantert loyale mot han. Begge nektet og Onyx prøvde å true John tilbake. Det endte nesten med kamp, men John brukte et triks og forsvant. Da dere kom hjem fant dere en konvolutt på døra. En person ved navn Sir Agethalyn ba dere møte han i byens beste vertshus.

Neste dag besøkte dere først Sir Agethalyn. Han var en alv som representerte hoffet i Forest Kingdoms og spesifikt hovedstaden Arenthia. Han ville først og fremst takke dere for å ha reddet datteren hans, Krinnin, men var og på jakt etter eventyrere som kunne undersøke et problem. Deretter besøkte dere tempelet til Muir og Barahil the Faithful. Barahil var ikke tilgjengelig men dere ba han ta kontakt. Den som tok kontakt var Jared Strahn, han er klar med sin arekologiske ekspedisjon om to dager. Dere takket ja til å bli med og i mellomtiden besøkte dere barnehjemmet der Pippin vokste opp. Her har mange barn forsvunnet og dere fant ut at det ikke bare er barn fra barnehjem som forsvinner men også barn med familie. Dere fant også ut at de fleste som forsvant var ute på kvelden og i områdene rundt havna.

Stjelte en Ring of Warmth fra Sleek John og fikk 5 +1-piler fra alven.

**Sesjon 12 – 14.01.2020**

Dere startet der vi slapp sist og fortsatte etterforskningen av barna som forsvinner. Dere besøkte varehuset til Jaeger og møtte en av assistentene hans. Hun kjente til saken og hadde observert et lite skip med en stor person der hun hadde hørt noen som gråt og ropte.

Dere kjørte så gondol til andre siden av elva og East Dock District. Her besøkte dere vertshuset The Twin Pumpkins og møtte en gruppe med tre kvinnelige paladins som var ute og feiret en vellykket dag. De be dere ta kontakt med lederen for ordenen deres, Jenette Holycraft, for hun undersøker også forsvinningene.

Fornøyd med dagen og natten dro dere hjem for å sove. Her ble huset deres angrepet av noen brennende monstre og dere holdt på å brenne inne. Heldigvis hadde Tyfus ismagi som fungerte godt! Det viste seg at monstrene var plassert i huset og at noen i tillegg hadde plassert likene av to barn i uthuset deres. Det er tydelig at noen er ute etter å ta dere! De lokale konstablene etterforsket saken, ba dere om å holde dere i bydelen, men etter at de snakket med Jared Strahn godtok de at dere blir med på ekspedisjonen hans. Jared gikk god for dere.

Til slutt fikk dere overtalt Jenette Holycraft til å besøke dere. Hun ankom sammen med Barahil the Faithful, de er begge paladins til Muir. De har et spor som peker til svartebørsen og kunne fortelle at denne er kontrollert av Wheelwrights Guild. Dere ble enige om at hvis dere blir frifunnet for brannen og de døde barna så kanskje dere kan følge opp sporet med svartebørsen.

**Sesjon 13 - 28.01.2020**

Dere fikk besøk av han som eier kontoret deres, Ulf Forestream. Han var sånn passe sur for at dere hadde brent ned huset hans, men godtok at det sannsynligvis ikke var deres feil. Han sa at hvis dere ble frifunnet så kunne dere få kjøpe tomta av han, mot at dere gjorde han en tjeneste.

Dere dro innom tempelet til Freya og kjøpte holy water og dere dro innom The Strong Bow for å hente den nye fine buen deres. Så forlot dere Bards Gate sammen med arkeologene. Reisen gikk overraskende fint uten alvorlige hendelser. Dere stoppet i landsbyen Longdale hvor dere kjøpte opp alt av matrasjoner som fantes i den lokale butikken og dere hørte om et farlig tre-hodet monster lengre nordover.

Så stoppet dere i Squall's End hvor dere dro på shopping! Dere fant massevis av dyre ting og endte opp med å kjøpe en Bag of Holding. Vard og Tyfus møtte en mystisk persone, Geoffrey, i det lokale vertshuset. Han presenterte seg som en som kjenner det lokale området og som kunne guide dere mot betaling.

Til slutt ankom dere leirstedet og satt i gang utgravningen. Dere grov ut en begravd døråpning og natten før dere skulle åpne denne så ble leiren deres angrepet av goblins. Vard holdt på å bli drept (to failed death saves!), men dere klarte å skremme unna goblinene til slutt.

**Sesjon 14 - 12.02.2020**

Kreytzen, lederen for den arkeologiske ekspedisjonen, ba en av deltakerne om å finne fram våpnene sine. Hun kunne heller bidra på den måten enn som graver. Etter noen utfordringer med en treg dør klarte dere å åpne gravkammeret og der inne ventet en skikkelig utfordring på dere. Den så ikke så tøff ut, bare en flygende hodeskalle dekt i grønne flammer, men da den begynte å skyte ut fireballs så holdt det på å gå galt. Denne gangen ble både Tyfus og Karn slått ut, Karn var sekunder unna døden.

Kravkammeret viste seg å ikke være veldig spennende, dere fant noen gullstatuer og veggene var dekt av tegninger og inskripsjoner.

Så våknet hodeskallen til live på nytt og den grillet arkeologene. Bruno døde og søsteren hans, Clothsinda, valgte å drukne sorgene sine i alkohol. Dere fikk ta en fridag og dro tilbake til Squall's End for å henge i puben. Her møtte dere Geoffrey igjen. Dere betalte han 15 gullmynter for at han skulle introdusere dere til en venn han var sikker på dere ville snakke med. Vennen var den lokale presten, Frazil, han hadde også fått med seg at dere driver med en utgravning etter noe gammelt. Frazil fortalte om en gammel legende som sier at ved midnatt skal man ofre et liv på fjelltoppen Oghma's Head mens de tre prestene ser på. Han fortalte også at de hver høst gjennomfører ritualet, men at han ikke vet hva som menes med de tre prestene. Frazil og Geoffrey sa at de kunne vise dere veien til fjelltoppen for bare 10 gullmynter.

Tilbake i leiren mente Kreytzen at slike legender ikke er til å stole på og at de bare trenger litt tid før de har tolket skriftene i gravkammeret og vet hvor det neste gravkammeret finnes.

**Sesjon 15 - 26.02.2020**

Det kom en ung mann ridende på hest til leiren deres. Han ba dere om å bli med tilbake til byen, for den lokale magikeren var blitt tatt til fange av grønne monstre! Kreytzen antok at dette var de samme goblinene som angrep leiren deres, så han gikk med på at dere dro så lenge noen ble igjen og beskyttet leiren. Tyfus og Arja ble igjen :-)

Denne månedens borgermester i byen lovde at hvis dere befridde magikeren så skulle han sikre at Geoffrey og Frazil (de to som tipset dere om ritualet på fjellet) faktisk hjalp dere og ikke drev med lureri.

Dere dro til magikerens hus og fant at det var invadert av goblins. Goblinene barrikaderte seg i huset og hadde med seg en magiker. Dere klarte til slutt å beseire dem, men igjen holdt det på å gå galt både for Karn og for magikeren.

Magikeren var veldig takknemmelig og ga dere en Enlarge/Reduce-scroll som belønning. Han lovde også å snakke med Geoffrey og Frazil og gi de beskjed om å ikke lure dere.

**Sesjon 16 - 18.03.2020 - På Roll20!**

Roll20 var litt uvant, men det fungerte jo!

Sammen med Geoffrey og Frazil dro dere østover mot fjellet Oghma's Head. Det var dårlig vær og mørkt, så klatreturen opp var krevende, men dere kom dere opp uten store uhell. Ty'vell hørte et brøl fra et monster langt borte, men dere så ikke mer til det. På toppen av fjellet utførte dere ritualet, drepte lammet, og hørte et brak og et smell et sted sørover. Det var så mørkt at dere ikke så hvor det kom fra.

Dagen etter, på vei ned fjellet, ble dere angrepet av en drage! Denne overrasket dere da dere var på vei nedover, tok Geoffrey og forsvant. Dragen hadde med seg en liten kompanjong som dere drepte. Frazil ba dere om å spore opp og beseire dragen, hvis dere gjorde det så ville han betale dere.

Tilbake i Squall's End ble folk sjokkert over det som hadde skjedd. De planla et allmøte samme kveld og inviterte dere til å ta på dere jobben med å beseire dragen. Dere valgte å dra tilbake til leiren og arkeologene, der ble dere noen dager og holdt vakt slik dere er betalt for.

Etter to dager dro Onyx og Vard ut i skogen for å lete etter spor etter hvor lyden hadde kommet fra. Dere fant at en del av et berg hadde rast ut og avdekt en hule. Onyx utforsket hulen og fant etterhvert ut at den gikk over fra å være naturlig til å være uthogd. Videre fant han en gang med dører og trapper. Her snudde han og de gikk tilbake til leiren for å varsle de andre.

**Sesjon 17 - 25.03.2020**

Kreytzen ble med dere og utforsket hulen og katakomben. Det første dere møtte var noen skjeletter. Karn var ekstremt effektiv med sin Turn Undead og skremte nesten hele gjengen. Videre fant dere en hemmelig gang i bunnen av en sarkofag og dere fant en skjult dør som var veldig fastlåst. Dere dro videre innover og fant en kiste beskyttet av et skjold, likt det dere fant under vertshuset i Bards Gate.

Kreytzen dro tilbake til leiren for å finne notatene sine, men han kom aldri tilbake til dere. Dere dro også tilbake og oppdaget at hele ekspedisjonen var tatt til fange av noen banditter. Arja prøvde å stoppe de, men hun hadde ikke en sjanse. Kreytzen så dere og ropte at dere skulle komme dere unna, at dere skulle forskanse dere i gravkammeret og at det fantes en annen vei ut. Bandittene fulgte etter dere, men dere klarte å forsegle gravkammeret før de tok dere igjen.

Tilbake i gravkammeret plasserte dere de fem statuene rundt skjoldet og klarte på den måten å fjerne det. På denne måten klarte dere også å befri noe som fikk alle andre enn Ty'vell til å besvime. Noen av dere hadde rare drømmer og da dere våknet hadde dere fått noen nye krefter.

I kista bak skjoldet fant dere en lysende artefakt...

**Sesjon 18 - 01.04.2020**

I det forseglede gravkammeret prøvde dere å åpne sidedøra. Den lot seg ikke åpne, men Tyfus brukte sin magiske hoppe-mellom-dimensjonene-dings og oppdaget at på den andre sida så var døra åpen. Bak døra fant han også det som viste seg å være en Immovable Rod. Da Tyfus tok med seg denne så løsnet noe og døra åpnet seg i den virkelige verden.

Bak døra var der en trang gang og en trapp som gikk rundt og rundt nedover i en spiral. Et sykke nede fant dere et kammer med en (flere?) Minotaur-Zombier.

Etter en diskusjon valgte dere å gå videre nedover trappa. Etter noen flere runder endte dere i en lang gang som gikk videre over i en hule. Hula gikk flere kilometer og dere reiste i mange timer før den ble smalere og dere oppdaget en snubletråd. Onyx deaktiverte snubletråden, men gikk rett i den neste snubletråden. Og deretter rett i den tredje!

Dere fant en dør og var plutselig i hulen til en klan av kobolder. Koboldene gikk til angrep og dere slaktet en haug før høvdingen, Kohro the Huge, stoppet kampene.

Kohro avtalte med dere at dere skulle slippe å bli spist så lenge dere gikk med på å fjerne monstrene som var i gruvene deres. Det var lett for dere å si ja, for alternativet var å sloss med ca 30 kobolds som omringet dere...

**Sesjon 19 - 08.04.2020**

Nede i Koboldhula arrangerte Kohro fest for dere. Han lot dere møte en fange de hadde (farlig mat), men dere valgte å ikke slakte han... Natta etter festen ble Onyx oppsøkt av kobolden Moxel. Han prøvde å overtale dere til å drepe Khoro. Til gjengjeld skulle dere slippe ut av hulene uten å drepe monsteret i gruvene. Dere valgte å takke nei og morgenen etter dro dere ned på monsterjakt.

Monsteret viste seg å være monstre, og de var veldig farlige! Det første monstret drepte dere lett, men da den store mammaen og to andre småmonstre kom etter så gikk det dårlig. Ty'vell ble drept og Karn holdt på å gå med før dere klarte å beseire monstrene.

Tilbake i koboldhula kjøpte Kohro liket av Ty'vell (ufarlig mat) og han ga dere et gammelt kart som belønning. Utgangen av hula gikk rett ut i en bratt fjellside i en ravine. Dere valgte å ikke klatre ned i bunnen av ravinen og fulte deretter denne til enden. Her fant dere en ny hule som viste seg å være reiret til dragen som angrep dere og drepte Geoffrey på vei ned fra fjellet Oghma's Head.

Dere fant veien tilbake til leiren deres, men både denne og gravkammeret var forlatt. Dere dro tilbake til Squall's End og valgte å stoppe i vertshuset her.

**Sesjon 20 - 15.04.2020**

Tilbake i Squall's End møtte dere en rar person som ville bli med dere for å bekjempe dragen. Bird Person viste seg å være en solid kriger og sammen ga dere dragen og babyene dens ingen sjanse. Det var sjokkerende hvor lett dere klarte å vinne over den! Etter å ha beseiret dragen ble dere dagens helter i Squall's End og ble belønnet med 650 gullmynter samt lovnader om store rabatter i de lokale butikkene.

Dere dro så hjem mot Bards Gate. På veien møtte dere en gruppe nomader som dere kjente fra før. Brugla og Cornelieu var glade for å se dere og fortalte at de er på vei nordover for å jobbe på de lokale gårdene.

Hjemme i Bards Gate møtte dere Jared Strahn som var glad for å se dere og var veldig interessert i dingsen dere fant. Han betalte dere 100 platina for jobben og var tydelig på at han skylder dere en tjeneste. Han fortalte også at resten av ekspedisjonen hadde kommet hjem og at alle hadde overlevd. De hadde blitt robbet for alt av verdier, men ingen var alvorlig skadet.

Dere møtte også Vikter Stoneshifter som minte Tyfus på at tilbudet om medlemskap i Wizards Guild fremdeles står. Han fortalte også at kula som dere fant var et slags fengsel, men hva det hadde fengslet visste han ikke.

Til slutt fikk dere vite at dere var frifunnet for brannen.

**Sesjon 21 - 22.04.2020**

Shopping, shopping og enda mere shopping! Det var tydeligvis godt å være tilbake i storbyen og dere visst hvordan dere skulle utnytte mulighetene der. Dere besøkte Wizards Guild og leste at Amaryllis Silverfeet ser etter folk for en dragejakt og at Tanna Evesho ønsker seg sjeldne alkemiske ingredienser og er villig til å betale for eventyrere som kan skaffe disse. Tanna ville at dere enten skaffet nebbet til en Owlbear Matron eller hjertet til en Chimera. Hun lovde også at hvis dere skaffet henne en av disse ingrediensene så kunne hun undersøke videre mulighetene for å lage en potion som Bird Person tror kan hjelpe han å gro tilbake vingene sine. Tanna kjøpte blod, tenner og gift av wyvern fra dere.

Amaryllis er en erfaren dragejeger og lager rustninger av skinnet deres. Hun så etter mer erfarne eventyrere for oppdraget sitt, men er villig til å betale 100 gullmynter for informasjon om hvor hun kan finne flere drager.

Inspirert av rustningene til Amaryllis shoppet dere rustninger til Onyx, Vard og Tyfus, men dere gikk for den billigere varianten Studded Leather. Videre ble dere inspirert til å skaffe dere utstyr og kunnskap for å kunne flå dyr skikkelig. Dere sporet opp en person ute i Stockyards utenfor byen som var god på slikt. Alinar Largolor er en alv som kan hjelpe dere, men han var ikke tilgjengelig i byen akkurat nå.

Dere kjøpte diverse utstyr, tinkerers kit, posoners kit, thieves tools, og noe til. Så besøkte dere vertshuset Ye Old Prince hvor dere for noen uker siden hadde reddet sønnen til servitøren Danyella Spring. Hun fortalte at ingen hadde sett eieren av vertshuset på en stund og at hun lurte på hvor han hadde blitt av. Dere brukte en Sending-spell til å kontakte han og han svarte og var i godt humør. Danyella mente han hadde oppført seg veldig rart i det siste og fryktet noe var galt.

Til slutt tok dere inn på vertshuset The Felled Ogre og gjorde dere klare for å reise vestover neste morgen.

**Sesjon 22 - 29.04.2020**

Dere forlot Bard's Gate, men på veien fikk dere med dere en kusk/guide som kunne kjøre og passe på vogna og hestene deres. Forgut viste seg å være nyttig og godt kjent  i området og på veien vestover. Dere dro gjennom Pirn og kom til slutt fram til østkanten av Stoneheart Forest. Inne i skogen campet dere i en skjult lysning som viste seg å være i nærheten av hiet til noen veldig aggressive monstre.

Neste dag forlot dere Forgut og reiste nordover innover i skogen. Dere var flinke stifinnere og fant fort sporet av en owlbear. Denne fulgte dere og dere fant til slutt hiet til noen owlbears. En av disse var en stor owlbear matron, men der var også flere små babybjørner. Dere gjorde kort prosess med disse og utryddet de lett. Dere sparte livet til en siste owlbear og babyene.

**Sesjon 23 - 06.05.2020**

En hissig busk holdt på å ødelegge hjemturen for dere. På vei tilbake mot veien gjennom Stoneheart Forest tråkket Tyfus rett i en busk som gikk til angrep på han. Denne viste seg å være veldig farlig, særlig siden en gruppe giftige edderkopper hold til i samme området. Et øyeblikk så det skummelt ut, men dere kom dere unna til slutt.

Dere reiste videre vestover og kom fram til Fairhill. Her leide dere rom i byens beste vertshus, dro rett til et dårligere vertshus for å spørre etter råd om veien og ble til slutt kjent med den eldste datteren i byens rikeste familie. Hun lovde dere godt betalt for å rydde opp etter et magisk eksperiment som hadde gått veldig galt. Vi avsluttet ved at dere sto foran inngangsdøren til huset, klare til å rydde opp der mange andre eventyrere hadde feilet.

**Sesjon 24 - 14.05.2020**

Dette ble en lang og heftig sesjon! Dere utforsket herregården og møtte på spøkelsene av to kvinner. De viste seg å være søstrene til Lady Sara. Rundt om i herregårdet møtte dere spøkelsene flere ganger og de avslørte etterhvert at Lady Sara var den som hadde drept de i en magisk eksplosjon. Dere lovde spøkelsene at Lady Sara skulle få sin straff og dere skulle befri sjelene til de to ved å drepe ondskapen som hadde tatt over laboratoriet i kjelleren.

I kjelleren møtte dere heftig motstand, dere brukte opp alt dere hadde av healing potions og magi og klarte så vidt å stikke av ved å stenge igjen inngangen til laboratoriet.

**Sesjon 25 - 20.05.2020**

Dere stakk av fra herregården og dro tilbake til Fairhill. Her hvilte dere i vertshuset før dere besøkte markedet hvor der handlet healing potions. Dere besøkte også tempelet til Freya og ble litt kjent med Lasha som hjelper til i tempelet.

Dagen etter besøkte dere tempelet igjen og ble kjent med prestinnen Shandril. Dere dro så tilbake til herregården. Denne gangen beseiret dere monstrene lett! Det hjelper å være godt forberedt :-)

I herregården fant dere en god del penger, en veldig vakkert dekorert dolk (+2 dagger), tre *arrows of undead slaying*, og til slutt boka som Lady Sara hadde ønsket å få tilbake.

Tilbake i Fairhill besøkte dere tempelet igjen. Shandril mente dere skulle gjøre det eneste riktige og gi Lady Sara den straffen hun fortjente siden dere ikke hadde godt nok bevis for at hun hadde gjort noe. Dere dro til vertshuset, det var fullt av folk som vanlig, og der møtte dere Sara og hennes fire hjelpere. Sara betalte dere for jobben, men ble sint da dere ikke ville gi tilbake de magiske tingene dere hadde funnet. Vi avsluttet med at Lady Sara beordet hjelperne sine til å ta dere.

**Sesjon 26 - 27.05.2020**

Lady Sara prøvde å forhandle med dere, men ga opp siden dere ikke ville gi fra dere tingene hennes. Det endte med en kamp der dere angrep først og Sara svarte med en skikkelig kraftig fireball! Nesten alle gjestene døde momentant og flere av dere ble også slått ut. Sara stakk så av og forsvant uten at dere fant spor av henne. Vertshuset holdt på å brenne ned, men Shandril frqmakalte store mengder vann og klarte å stoppe flammene.

Dere trekte dere tilbake og overnattet i et annet vertshus og dagen etter oppsøkte dere huset til Sara med mål om å avslutte saken. Sara ventet på dere og dere innså at hun ville klare å drepe dere alle før dere nådde huset hennes. Så dere stakk av :-)

Så started dere på reisen nordover, målet deres er jo å finne tårnet til Ifora for å finne ut hva som har skjedd med henne og forhåpentligvis finne amuletten hennes. Dere valgte å reise forsiktig med mål om å skjule sporene deres så ikke Lady Sara klarer å følge etter dere.

Den andre natta på tur ble dere angrepet av en stor gruppe banditter. En fulltreffer av et bueskudd fra Onyx og en heftig fireball fra Tyfus var nok til å ta ut nesten hele banden.

**Sesjon 27 - 03.06.2020**

Dere reiste videre nordover langs elva og så en røysky et stykke unna. Røyken kom fra en gård som var delvis nedbrent. Herfra fulgte dere et spor som gikk feil vei i forhold til den dere skulle, så dere snudde og dro videre nordover. Dere endte opp med å campe i en liten dal i en ravine siden dere ikke fant et mer beskyttet sted. Denne natta fant orkene dere, de var en bande med seks orker som red på ulver. Orkene trodde de skulle få en enkel kamp, men dere ga de juling. Uheldigvis så klarte en av orkene å få inn en fulltreffer på Bird Person og på grunn av en uheldig kombinasjon av initiativrekkefølge og dårlige kast så døde han. :-(

Etter at dere hadde plyndret, ribbet og begravd Bird reiste dere videre nordover. Dere kom til en stor slette der dere så spor av en gammel festning i vest og en gård som var nedbrent lenger nord. Gården valgte dere å utforske og her valgte dere også å campe for natten. Midt på natten merket Onyx at bakken begynte å riste og dere forsto alle at det var fottrinnene til noe stort dere merket. Dere gjemte dere like før en stor kjempe kom til gården og begynte å lete etter mat. Denne ødela teltet deres, men klarte ikke å finne dere og gikk derfor videre. Litt senere på natta, etter at dere hadde slått dere til ro, kom kjempen snikende tilbake og overrasket dere.

**Sesjon 28 - 09.06.2020**

Dere ble overrasket av en kjempe som løp inn i leiren, plukket opp Vard, og løp ut igjen uten at dere klarte å stoppe den. Morgenen etter fulgte dere etter kjempen og klarte å spore denne til ruinen av et gammelt tårn lenger vest for der gården var. Her fant dere Vard sittende rundt et leirbål med to kjemper og en kvinne (Arialle) som spilte på harpe. Hele gjengen sang sammen og det hele var ganske absurd. Dette var ikke koselig nok for dere, så dere kommuniserte med Vard og Arialle og klarte å koordinere et angrep. Angrepet gikk bra og dere klarte å skille kjempene lenge nok til at det gikk bra å beseire de.

Arialle viste seg å være en eventyrer fra Fairhill som hadde vært uheldig. Hele gruppen hennes var oppspist av kjempene, men hun hadde overlevd ved å sjarmere den ene kjempen så han heller ville synge og spille med henne enn å spise henne. Arialle valgte å slå seg sammen med dere heller enn å dra hjem alene. Det blir spennende å se om hun overlever lenge nok til at hun kommer seg hjem!

**Sesjon 29 - 17.06.2020**

Neste dag var det hetebølge, men dere svettet dere videre. Arialle fortalte om skattekartet hun hadde og at dette var årsaken til at hun og vennene var ute på eventyr. Dere bestemte dere for å følge kartet siden det gikk i ca samme retning som veien dere er på uansett.

Etter noen timer i varmen søkte dere skygge i en liten skog og der inne merket dere at det var iskaldt! Dere fortsatte innover og merket at det ble kaldere og kaldere. Midt inne i skogen fant dere en liten dam som var totalt gjennomfrossen. I bunnen av dammen kunne dere skimte en ting og dere bestemte dere for å prøve å grave den ut. Dere brukte hakker, flammespells og diverse for å komme dere nedover og etter noen timer kom dere gjennom isen. Det viste seg at isen var en frossen Water Elemental av den enormt store varianten og dere hadde klart å befri den. Belønningen var at den gikk til angrep på dere og klarte så vidt å beseire den (Onyx var bevisstløs hele kampen).

Tingen i dammen var et magisk Frostbrand Longsword!

Godt nedkjølte dro dere videre og dere endte opp med å slå leir i en liten hule skjult bak noen busker. Første vakt var Vard og Tyfus, de var mest opptatt med å diskutere det nye sverdet de hadde funnet og hørte ikke kultistene som hadde fulgt etter dere. Kultistene gikk til angrep og tok både Vard og Tyfus til fange og det var tydelig at de ikke var ute etter å drepe dere. Vi rakk ikke å fullføre kampen, så vi får se hvordan det går neste gang!

**Sesjon 30 - 05.07.2020**

Vi fortsatte midt i kampen fra forrige gang! Dere klarte fort å ta ned noen av kultistene og de skjønte at dette ikke kom til å gå bra. Så kultistene gjorde det ultimate offeret og drepte seg selv for å påkalle en demon. Demonen holdt på å spise opp Karn, men ved hjelp av noen heldige terningkast og godt samarbeid klarte dere å ta den ned uten at noen døde.

Dere reiste så videre nordøstover mot fjellet der skattekartet til Arialle viser vei. For å komme dit måtte dere gjennom et område der det er gnolls! Dere klarte å unngå konfrontasjoner ved å gjemme dere godt og med unntak av en strabasiøs kryssing av en elv så kom dere fram til fjellene. Dere fant det høye fjellet (pillaren) som skulle fungere som en markør og gikk videre til foten av fjellet. Her skulle skyggen til pillaren vise hvor inngangen til hula er, men kartet sa ingen ting om klokkeslett eller datoen for når dette skulle inntreffe.

**Sesjon 31 - 12.08.2020**

Sesjonen startet med at dere gjennomførte en geometriøvelse og prøvde å finne ut hvor hula i skattekartet var. Dere fant etterhvert en sti og ble angrepet av noen gnolls som dere lett beseiret. Ved å bruke litt enkel necromancy fant dere ut at gnollene holdt til i en hule lenger østover og dere fant etterhvert et skjult platå der dere fant inngangen til et sted der gnollene bor. Inngangen var godt forsvart og mens dere overvåket den kom et troll og en ettin ut. Disse to var veldig kjærlige mot hverandre og dere oppdaget at de egentlig ønsket seg noe mer ut av livet enn å jobbe for en klan med gnolls.

Dere gitt rett til inngangen og klarte å få kontakt med trollet og ettinen. De skaffet dere audiens med sjefsgnollen og dere fikk vite at innenfor hulen er det noe de kaller et fengsel. Sjefsgnollen nektet dere tilgang inn dit, det var for farlig å gjenåpne inngangen, men han ga dere et fristende tilbud. Hvis dere dreper de to svarte dragene som plager klanen så er han overbevist om at dere er tøffe nok til å få utforske fengselet. Han anbefalte dere å la klanen spise dere, det ville være en enklere og kjappere måte å dø på, men ga dere valget.

Trollet og ettinen ble med dere for å observere hvordan kampen mot dragene gikk, og dere klarte å overtale de til å bli med ved å bestikke de med noen health potions. Vi avsluttet etter at dere hadde observert to svarte drager komme flygende ut av en foss nede i en tåkefylt dal. Tør dere å angripe eller stikker dere av?

**Sesjon 32 - 19.08.2020**

I dag drepte dere to (!) drager med bare litt hjelp! Etter masse planlegging så valgte dere å drepe de to dragene. Dere klarte å snike dere forbi froskefolkene og fant veien inn i hula til dragene. Dragene oppdaget dere, men var nysgjerrige på hvorfor dere var så dumme at dere oppsøkte dem. Dere gikk til angrep og Arialle sin Hypnotic Pattern var en fulltreffer og stoppet begge dragene.

Å kjempe mot en drage om gangen var mye enklere enn å kjempe mot to og dere var veldig effektive. Trollet Yesha og ettinen Goligoli kjempet på deres side og tilsammen rakk dere å beseire den første dragen før den andre kom seg fri. Den andre prøvde å stikke av, men en fulltreffer fra Onyx stoppet dragen mens den var på vei ut av hula.

Dere klarte å høste en del ressurser fra den ene dragen og dere fant skatten til dragene skjult under vann lenger inne i hula. Siden Karn ikke trenger å puste så var det lett nok å tak i skatten og dere fant masse penger, diamanter og rubiner, en del potions og to interessante amuletter.

**Sesjon 33 - 25.08.2020**

Dere dro tilbake til hula med gnollene og tok med dere hodene til dragene. Krez, lederen deres, var såpass imponert at han arrangerte en fest for å feire dere! Dere rakk å hilse på hovedretten, men valgte å ikke redde henne... Krez lot dere utforske fengselet, eller den grønne avgrunnen som de kalte den. Bak to barrikader fant dere inngangen og her ble dere angrepet av mektige undeads. Dere klarte å beseire de, men Onyx endte opp veldig svekket.

Dere dro videre innover og forsto hvor begrepet avgrunnen kom fra. Etter å ha beseiret de som beskyttet brua over avgrunnen måtte vi gi oss før dere åpnet den neste døra.

**Sesjon 34 - 09.09.2020**

Dere fortsatte å kjempe dere gjennom de døde og gikk dypere ned i avgrunnen. Til slutt nådde dere bunnen der en heftig kamp ventet dere. Finger of Death viste seg å være skummel, men dere klarte akkurat å komme dere gjennom kampen uten å måtte stikke av.

Etter at det siste skjelettet var knust lette dere gjennom bunnen av avgrunnen og fant en del penger, en magisk piske og et skrin med noe magisk i. Dere har ikke undersøkt disse ennå.

Da dere snudde for å gå opp igjen hørte dere en stemme bak dere og det viste seg at avgrunnen var et fengsel for en djevelsk skapning. Vi avsluttet med at skapningen ba Arialle om å slippe han fri.

**Sesjon 35 - 18.09.2020**

Skapningen dere møtte var sannsynligvis en svært mektig djevel. Han hadde vært fanget i tusenvis av år og var veldig klar for å bli sluppet fri. Dere var først ganske skeptiske til å slippe han ut, men etter hvert innså dere at siden dere hadde tømt fengslet for beskyttere så ville noen andre før eller senere komme etter dere og slippe han ut. Avtalen dere endte med var at djevelen skal skylde dere en tjeneste. Tjenesten kan være hva som helst så lenge det ikke skader han og heller ikke går utover andre avtaler han har inngått.

Tilbake i hula til gnollene var det veldig stille, for noen hadde besøkt de og drept hele klanen. De eneste overlevende var trollet Yesha og hans kjære ettin Goligoli-ogsåvidere. Den ansvarlige var Lady Sara som dere hadde stjålet en bok fra. Hun krevde å få igjen boka si og forklarte at nå mente hun alvor. Utslitte som dere var etter strabasene i fengslet så turte dere ikke å stå mot henne, så dere ga henne tilbake boka og den magiske dolken med familienavnet hennes inngravert. Siden hula likevel var fri for gnolls så hjalp dere Yesha og Goligoli å rydde den så de kunne bo der alene.

Dere reiste så videre vestover mot tårnet til Ifora. Endelig! Det tok noen dager å komme fram, men da dere fant den riktige dalen så dere ingen spor av noe tårn. Etter å ha lett en stund fant dere toppen av tårnet i en steinrøys. Det viste seg at tårnet var begravd, men dere klarte å bryte opp takluken for å ta dere inn denne veien. Et stykke nede fant dere et arbeidsrom som var delvis rast sammen. Tyfus valgte å lete gjennom rommet og klarte å få deler av veggen til å rase ned over han. Mens dere prøvde å grave ut Tyfus ble dere angrepet av flere flyvende lys som grillet dere med elektriske støt. Dere klarte å jage de vekk og dere fikk gravd ut Tyfus.

**Sesjon 36 - 24.09.2020**

Dere gikk ned til neste etasje i tårnet og møtte her en gruppe med zombier. Den ene av disse pratet med dere og tok dere med til Lady Ifora. Ifora forklarte at hun ønsket å flytte til en ny kropp og foreslo at hvis dere skaffet en ung og vakker menneskekvinne til henne så skulle dere få amuletten dere leter etter. Hun forklarte også at det ikke var en risiko for kvinnen, for Ifora kunne lage en klone av kroppen som hun kunne flytte inn i.

Dere gikk med på avtalen og dro ut for å finne en kultist dere kunne "overtale" til å bli med, og der var så heldige at dere snublet over noen kultister samme kveld. Tilbake i tårnet var Ifora fornøyd og ba dere vente mens hun gjennomførte ritualet. Hun ville ikke gi dere amuletten før hun så at alt gikk bra. Ritualet viste seg å være en suksess, men vi avsluttet med at Ifora sa at dere ikke fikk amuletten likevel!

**Sesjon 37 - 30.09.2020**

Ifora forklarte hvor dumme dere var som samarbeidet med en lich. Hun var nå den første lichen siden Gremags tid som hadde klart å beholde kreftene sine samtidig som hun bodde i en levende kropp! Uheldigvis for Ifora så var ikke denne kroppen så veldig tøff og hun var ikke så veldig vant til å bebo den.

Tyfus og Onyx gjorde kort prosess med Ifora og drepte henne på et øyeblikk. En større utfordring var Aram, tjeneren hennes, som gikk til angrep og forgiftet dere alle.

Så kom den store overraskelsen: Ifora gjenoppsto i sin gamle (inntørkede) kropp! Nå var hun sint og lovde dere at ikke bare skulle hun ta sjelene deres, men at når hun var ferdig med dere så skulle Orcus torturere dere for evig! Det gikk heldigvis ikke så langt, men det var like før.

Etter en lang kamp som tok hele kvelden så prøvde Ifora å stikke av, men hun ombestemte seg da hun så at Onyx var skilt fra dere andre. To ganger prøvde hun å forhekse han så han ble på hennes side, men begge gangene feilet hun. Siste gangen fordi Arialle var i nærheten med et Cutting Word.

Til slutt beseiret dere Ifora med et felles koordinert angrep. Hun hadde knapt falt om før hulen dere var i begynte å skjelve og dere hørte et brak fra tårnet dere kom fra.

**Sesjon 38 - 14.10.2020**

Dere rakk å plyndre Ifora og restene av eiendelene hennes før dere rømte tårnet. Kultisten Sana hadde våknet til live igjen og dere dro henne med dere ut. Ute fra tårnet tok dere en fortjent hvil! Sana valgte å forlate dere, men før hun dro brukte Arialle sin Lighthouse til å markere Sana så hun alltid kan finne henne igjen.

Det tok to dager med reise østover før dere kom tilbake til hula der dere møtte Yesha og Goligoli. De to ga dere noen tips om hvilken vei dere burde følge videre. De fortalte om dragen Calcatrus, moren til de to dere drepte, som bor i en gruve i nærheten. De fortalte også om en by med gnolls som dere burde unngå og de fortalte at en Chimera hadde reiret sitt i nærheten. Dere reiste videre sørover og krysset etterhvert elva.

Etterhvert som dere reiste videre sørover så oppdaget dere at noe fulgte etter dere fra luften. En natt fant dere en gammel hytte i en skog hvor dere valgte å overnatte. Denne natta ble dere angrepet av en flokk Manticores som var desperate etter menneskekjøtt. Den største av de klarte nesten å stikke av med Vard, men dere klarte å stoppe de.

**Sesjon 39 - 26.10.2020**

Vard dro fram kniven og begynte å partere de døde monstrene i lyset fra den brennende hytta. Han rakk akkurat å bli ferdig før dere hørte tre brøl i mørket over dere. Dere ble angrepet av en Chimera som hadde sett flammene, men dere klarte lett å stoppe den.

Den samme natta hørte dere noe som krasjlandet like i nærheten. Der den brennende hytta hadde stått var det nå en mur og bak muren flere bygninger. Trøtte som dere var så fortsatte dere å sove utenfor murene mens de som var på vakt fulgte med.

Neste morgen fant dere ut at bygningene var vertshuset White Squirrel Inn. Dette vertshuset har en forbannelse over og blir derfor aldri lenge på samme sted. Stort sett dukker det opp forskjellige steder i The Grand Duchy of Reme, men av og til dukker det opp nye steder. Inne i vertshuset møtte dere en del av de ansatte og gjestene, flere av gjestene slo følge med dere mot Bard's Gate. Dere fikk også et tips fra en gammel Gnom om at The Science Wizard er en kjent historisk figur i gnomebyen Alesardin.

Fra vertshuset reiste dere videre sør og østover til dere fant spor av en gammel vei. Denne fulgte dere helt til Stoneheart Bridge, dette var der Karn var utplassert i sitt gamle liv som millitær, og herfra fulgte dere Valley Road sørover hjem til Bard's Gate. Vi avsluttet da dere sto i kø utenfor den nordre porten inn i byen, Mountain Gate.

**Sesjon 40 - ~~04.11.2020~~ 13.11.2020**

Bard's Gate var pyntet til solfest og full av folk da dere kom tilbake. Etter å ha ventet i køen for å slippe inn dro dere rett til vertshuset The Felled Ogre der dere tok de to siste ledige rommene. Samme kvelden ble dere oppsøk av en liten jente som ga dere et brev, dette var signert av Ulf og ba dere ta kontakt snarest. Neste morgen oppsøkte dere Ulf Forestream og han ba dere om å passe på han fram til en situasjon var løst. Noen har drept flere av de mektigste huseierne i byen og Ulf frykter at han er den neste. Uansett om dere løser saken eller om dere bare beskytter Ulf til saken er løst så tilbyr han at dere skal få det nye huset som han bygger på branntomten etter kontoret deres.

Vard ble igjen for å vokte over Ulf mens resten dro på shopping. Dere besøkte Amaryllis og solgte drageskinn til henne, dere besøkte Tanna Evesho og leverte nebbet til en en Owlbear Matron til henne. Videre prøvde dere å finne noen som var interesserte i manticore-restene dere hadde med, men dere kom aldri så langt.

Vikter Stoneshifter tok kontakt og var veldig fornøyd med å få amuletten dere hadde skaffet. Han ga sin anbefaling for at Tyfus skulle bli medlem av Wizards Guild og belønnet Tyfus med to flasker av favorittwhiskyen hans! Vikter fortale at den glødende kula som dere knuste under vertshuset i Bard's Gate sannsynligvis var et fengsel for en del av sjelen til den mektige lichen Gremag. Vikter forklarte at det var mange slike fengsler og at han jobber med en måte å forsterke de på. Til slutt inviterte Vikter dere med i The Greycloaks, eller The Fellowship of Note som de også kalles. Dette er en samling av de mektigste personene i byen som alle jobber for å bekjempe det som truer byen. Han sa at dere skulle ta kontakt med Jared Strahn dersom dere var interesserte, han måtte først sikre at dere var rene før dere kunne bli medlemmer.

Da vi avsluttet var dere i Wizard's Guild der dere så over utvalget i butikken The Dragons Vault. Her får Tyfus 20% rabatt på alle varer, så det kan lønne seg å handle her.

**Sesjon 41 - 18.11.2020**

Shopping er ikke gjennomført på en kveld, så vi fortsatte shoppingen fra forrige gang. Dere kjøpte diverse leketøy fra Wizards Guild, dere solgte unna smykker og juveler og kjøpte diamanter, dere kjøpte noen *magically sealed jars* som kan brukes for å fange essensen til elementals (og kanskje andre ting) og til slutt og ikke minst så kjøpte dere et veldig fancy telt!

Med tom lommebok dro dere tilbake til Ulf Forestream og godtok avtalen hans. Dere brukte kvelden på å planlegge hvordan dere skulle beskytte huset hans mot eventuelle angrep.

Neste dag prøvde dere å grave mer informasjon ut av Ulf før dere ble med han på en rundtur til flere av bygningene han eier. Vi stoppet etter han hadde besøkt juveleren The Pearl Earring.

**Sesjon 42 - 25.11.2020**

Først dro dere på en rundtur med Ulf. Dere besøkte flere av eiendommene hans, den siste var vertshuset Maiden's Cross. Her ble Jenette Holycraft skikkelig forbanna da hun så dere, dere hadde sviktet henne og nå hadde enda flere barn forsvunnet.

Neste dagen dro dere på visning med Ulf og kompisen hans Thizuc. Det gamle templet var attraktivt og Thizuc la inn et bud med det samme. Onyx oppdaget at noe var skjult under alteret i tempelet. Denne natta dro noen av dere tilbake til templet og dere fant ut at alteret kunne flyttes på. Under alteret fant dere en hemmelig trappegang som endte i katakombene under byen. Dere fulgte noen fotspor og snublet over en kamp mellom en gigantisk skorpion og en gruppe rottefolk. Med deres hjelp klarte rottene å drepe skorpionen og selv om de var livredde dere så fikk dere litt informasjon ut av de. Katakombene under byen er gigantiske og fulle av farlige ting og rottefolkene holder seg helst i området der de bor. De forklarte også at ingen drar hit uten å vite hvor de skal.

Neste morgen fikk dere vite at Thizuc var død, han hadde blitt brutalt drept i løpet av natta. Siden kroppen hans manglet hjertet så var det ikke mulig å vekke han til live selv om han hadde forsikret seg. Dere fikk diskutert dette med Kotchko, undersherrifen, og han lovde dere tilgang til åstedet samt huset til Belmont-familien.

**Sesjon 43 - 02.12.2020**

Dere fortsatte etterforskningen og besøkte først herregården til Belmont-familien. Her kunne dere fremdeles se spor etter det som hadde skjedd og en konstabel viste dere rundt og fortalte alle de grusomme detaljene. Dere fant bevis for at Renier Belmont hadde prøvd å kjøpe det samme tempelet som Thizuc kjøpte dagen før han ble drept.

Deretter dro dere til North Wall District og undersøkte leiligheten til kokken Baso Thielman. Han var den eneste som de ikke hadde funnet drept i herregården til Belmonts. Det var tydelig at ingen hadde besøkt leiligheten på en stund og i notatboken til kokken fant dere tegnet et symbol som dere kjente igjen fra katakombene og under sto det skrevet "*Følg symbolene for å finne frem*". Dere snakket med en nabo av kokken og han bekreftet at kokken hadde sett veldig sliten ut i det siste og at de ikke hadde sett han på flere uker.

Videre besøkte dere en av de ansatte hos Belmonts. Hun var den første som ankom åstedet og utover de grusomme scenene kunne hun fortelle at kokken hadde bare jobbet på natten den siste måneden og at han hadde sett veldig sliten ut.

Til slutt fikk dere komme inn i huset til Thizuc, vennen til Ulf, og fikk undersøke åstedet der. Dere fant bitemerker på halsen til Thizuc og flere andre og konkluderte med at en vampyr må stå bak angrepene. Hos Thizuc var det tydelige spor etter kamp og dere fant forskjellige skader på de drepte.

Neste dag undersøkte dere videre og fant ut at vampyrer ikke kan krysse rennende vann og at de ikke kan komme inn i et hus uten å bli invitert. Dere besøkte også pilmakeren Justin Greenwood som viste seg å være en erfaren eventyrer som jaktet på en bestemt vampyr han tror holder til i Bard's Gate. Han lovde at hvis dere finner spor etter vampyren Felicity så er han med dere.

Til slutt begynte dere å utforske katakombene under tempelet. Dere fulgte symbolene fra boka til kokken, men ble etterhvert for nysgjerrige og utforsket en smal sidegang. Vi avsluttet med at dere møtte på noe da dere snudde og gikk tilbake.

**Sesjon 44 - 09.12.2020**

Vi startet med at dere nesten ble spist opp av en diger gelatinous cube samtidig som dere ble omringet av noen grønne zombies. Vard hadde en dårlig dag og holdt på å bli etset vekk, men det endte bra. Dere skulle utforske katakombene videre, men oppdaget to personer som prøvde å gjemme seg for dere.

De to personene gjemte seg i en sidegang og valgte å trekke seg unna dere og stakk av nedover en mørk sidegang. Dere fulgte etter de to og fant at gangen endte i en trapp som gikk videre nedover.

Trappa ledet ned til kloakken under byen. Her nede prøvde dere å følge etter de to personene, men valgte til slutt å snu for å dra hjem før det ble natt. Før dere kom dere ut av kloakken ble dere angrepet av en lysende undead som forhekset flere av dere og lokket dere ned i kloakken. Denne skapningen sugde ut livskraften deres og både Tyfus og Vard endte opp svært svekket. Arialle prøvde å motivere dere ved å synge høylytt, men endte opp med å tiltrekke seg flere monstre i stedet for. Dere klarte heldigvis å beseire monstrene og valgte å dra tilbake til Ulf snarest mulig.

Hjemme hos Ulf var det rolig, han hadde hatt en dårlig dag.

**Sesjon 45 - 16.12.2020**

Ulf startet dagen med en flaske god vin. Han ville ha hevn og praktisk talt sparket dere ut døra. Nede i katakombene fulgte dere samme sti som sist. De to grønne slimzombiene var borte og tunnellen der dere møtte på de og gelekuben var veldig ren. Litt lenger nede i gangen fant dere to døde personer. Dere ransaket de, Onyx fant 15 gullmynter og to healing potions, og dere fant et brev som dere tok med dere. I brevet leste dere at de to var på jakt etter fire unge jenter, dere kunne lese navn og beskrivelse av de og dere så at brevet var signert Jenette.

Dere dro videre nedover og var tilbake i kloakken. Her utforsket dere tunnellene videre, dere fant en mørk gang som dere ikke utforsket, og til slutt fant dere en tunnell med det samme symbolet som dere har fulgt hittil. Et stykke innover i denne tunnellen hørte dere stemmer og dere så to personer som satt rundt et bord bak to låste og fastrustede porter. Onyx klarte å dirke opp låsen, men porten var likevel rustet fast. Karn klarte å bryte opp porten, men det oppdaget naturligvis de to personene. De to personene hadde den fine egenskapen at de kunne bli om til tåke og kunne derfor lett angripe dere. Etter noen runder hørte dere roping fra tunnellen dere kom fra. Det var de to ungdommene som dere møtte forrige gang, det så ut som de løp for livet fra noe.

Vi måtte avslutte midt i en kamp der to vampyrer (?) fremdeles kjempet samtidig som de to ungdommene angrep dere bakfra.

**Sesjon 46 - 29.12.2020**

Fortsatte kampen mot vampyrene og beseiret de lett. Den unge kvinnen ble også drept, men dere klarte å snu den unge mannen, Rick Fassi. Han takket dere for at dere befridde både ham og søsteren hans. Dere utforsket krypten og fant fire personer fanget i noen bur. To av de var allerede på vei til å bli vampyrer, men de to siste befridde dere. Beskrivelsen av de to stemte godt med beskrivelsene dere fant i et brev på to døde personer dere ransaket i katakombene. Rick lovde å følge de to overlevende tilbake til byen og Jenette Holycraft.

I krypten fant dere også et skrivebord og en kiste med papirer. Her fant dere tre brev. To av de var skrevet i kode, det vil ta noe tid å dekode disse, men de var signert Sangre. Det siste brevet var uferdig. Det forklarte at ting går bra i byen, at de samarbeider med Duloth i Wheelwrights Guild og med en ny kult som har etablert seg i katakombene (de er visstnok en god kilde til mat). Brevet var signert F.

Dere dro ut av katakombene og oppsøkte Justin Greenwood. Han var imponert over det dere hadde funnet ut og var veldig interessert i mer informasjon om Felicity. Han advarte dere om at hun alltid fikk viljen sin og at hun var en ekstremt farlig fiende.

Til slutt dro dere tilbake til Ulf. Her var det ingen på vakt og inne var det god stemning. Inne i arbeidsrommet sitt satt Ulf sammen med Felicity og de hadde kommet fram til en avtale. Hun lar han leve, mot at hun får førsteretten til nye bygninger som er til salgs. De ble enige om å samarbeide, noe begge tjener på. Ulf fortalte også at han har begravd Thizuc og at det er en sjanse for at han kommer tilbake som en vampyr.

Dere skjenket Ulf skikkelig og dro han med til Jenette Holycraft. Hun prøvde å befri ham fra vampyrmagien som dere antar kontrollerer ham, men hun klarte ikke å gjøre noe.

**Sesjon 47 - 06.01.2021**

En blid og fornøyd Ulf tok dere med for å vise dere huset han bygger. Dere fikk hilse på byggmesteren og fikk beskjed om å informere han hvis dere vil forandre noe på huset. Ulf lovde også å betale innredning av huset, så her er det bare å være kreative!

Mens dere besøkte huset husket Vard plutselig det som hadde skjedd i løpet av natta. Felicity hadde besøkt han og Vard hadde fortalt alt han visste om Justin Greenwood. Dere dro straks for å advare Justin og han valgte å forlate byen øyeblikkelig. Siden han måtte forlate byen så fort ba Justin dere om å passe på Shellblade. Justin skulle egentlig hjelpe Shellblade finne noen som kunne fortelle mer om bakgrunnen og kreftene hans, men nå falt dette ansvaret på dere. Justin ville ikke fortelle dere hvor han dro, men han lovde å komme tilbake.

Arialle har en drøm om å studere ved Bard's College, så hun ville prøve seg i talentkonkurransen. Dessverre var det for mange som deltok denne dagen, så hun bestemte seg for å stille opp tidlig neste dag. Tyfus fant seg en lesesal i Wizard's Guild og begynte å oversette brevene dere fant i vampyrenes krypt. Det første brevet gikk greit å oversette, men det tok hele dagen og kvelden.

Neste dag var dere tidlig ute for å sikre Arialle plass i talentkonkurransen. Arialle gjorde en flott forestilling der hun sang om sin karriere som eventyrer! Resultatet skulle dere få senere på dagen. Tyfus prøvde å tolke det siste brevet, men selv om det var kodet på samme måte som det forrige så var dette vanskeligere å forstå. Til slutt ga Tyfus opp.

Dere bestemte dere for å kontakte Jared Strahn (High Harpist, yppersteprest, til Oghma), men på veien dit ble dere distrahert av fastivalmarkedet. Karn bare måtte teste styrken sin og Onyx viste seg å være knallgod til å kaste ringer. Dere fullførte alle fire prøvene og med Arialle sin flaks vant dere en Wand of Smiles.

**Sesjon 48 - 13.01.2021**

Dere besøkte Jared Strahn og fortalte om vampyrproblemet dere hadde oppdaget. Jared var glad for å se dere, men skuffet over at dere kom med enda flere problemer. Han forklarte at byen er oversvømmet av folk for tida og at det er mye spenninger mellom folk, at mange forsvinner for tida, at de frykter at krigen med The Huun ikke er over, at en ny ukjent kult har slått seg ned i byen og at alveriket i øst sliter med angrep fra goblins og andre. Alt dette gjør at Jared ikke har kapasitet til å følge opp saken sjøl, men han er veldig interessert i at dere følger opp. Han fortalte også at hvis dere trenger arbeid så har han nok av oppdrag til dere. For å hjelpe dere mot vampyrene fikk dere noen flasker med Holy Water. Jared utstyrte dere også med et brev stemplet med hans segl som bekrefter at dere opererer på vegne av ham.

For å finne ut hvor Felicity holder til oppsøkte dere de lokale myndighetene. Dere presset de til å jobbe overtid for å spore opp alle eiendommer hun eier. Så dro dere til advokaten som arrangerte visning og solgte tempelet til Thizuc før han ble drept. Brumbik Caskhead i Caskhead & Asscoiates var pratsom og fortalte gjerne alt som var offentlig informasjon. Han forklarte at Felicity eier tre eiendommer i Old Temple District og Guild District samt en herregård i Hill District. Han forklarte også at herregården framsto som forlatt selv om Felicity hadde eid den i flere år.

Neste morgen oppsøkte dere herregården og valgte å bryte dere inn. Herregården er en stor murbygning på fire etasjer bak en mur. Det hele framstår for forlatt og forfallent, på innsiden var alle møbler tildekt og alt var nedstøvet. Mens dere utforsket hisset dere på dere fire rustninger som beskyttet bygningen, men utover det fant dere lite av interesse. Dere fant noen spor av at huset har vært i bruk, men bare de øverste etasjene. Til slutt utforsket dere kjelleren til bygningen. Bak en låst dør fant dere her avstengte rom med flere likkister. Før dere rakk å gjøre mer ble dere angrepet av fire vampyrer som kom opp av noen rister i bakken.

**Sesjon 49 - 20.01.2021**

Denne sesjonen ble stort sett bare slossing. De fire vampyrene dere møtte i kjelleren beseiret dere lett, men de var bare en første test. I kjelleren fant dere en dyp sjakt dere kunne klatre ned. Den ledet til en underjordisk hule og her ventet vampyrene på dere.

Det gikk ganske bra i starten, men så dukket Felicity Bigh opp. Hun hadde observert dere fra et maleri bakerst i hula. Både Karn og Shellblade ble overbevist om at vampyrene ikke var fiender og valgte å stikke av. Da den siste vampyren dukket opp og kastet en Stinking Cloud på dere så kunne det gått skikkelig ille, men Tyfus klarte å polymorfe Felicity til en minigris og dermed klarte dere å stikke av.

Vi avsluttet med at dere hadd rømt fra herregården til Felicity.

**Sesjon 50 - 27.01.2021**

Dere forlot herregården til Felicity og oppsøkte Auditorium of the Silver Harp for å gi en beskjed til Jared Strahn. Dere skrev et brev om hva dere hadde oppdaget og at dere hadde utfordringer med å overvinne Felicity.

Så dro dere til Wizards Guild og besøkte Tussen Trollchest. Han var fascinert over Shellblade og hadde ikke møtt en som han før, men han hentet en annen magiker, Sariandi, som hadde mer peiling på de sjeldne rasene. Sariandi sa at hun visste mye om både hvor Tortles kommer fra og om psionics-magien som Shellblade har mestret. Mot at hun skulle fortelle dette krevde hun at dere bryter dere inn i et hvelv under High Sanctum of the Scoll og kopierer to nøkler som er beskyttet der. Avtalen var å møte henne neste dag for å få utdelt noen ting dere trenger samt å få mer informasjon.

Siden dere var utslitt dro dere tilbake til teltet deres og hvilte dere der helt til neste dag. Dagen startet med at dere ble vekt av en kjent stemme. Felicity sto utenfor og ba om å få komme inn. Både Shellblade og Karn var charmed og inviterte henne naturligvis inn.

Felicity var en fornuftig dame og ga dere tilbud om å samarbeide i stedet for å sloss. Dere gikk nesten med på avtalen, men i siste øyeblikk børt Arialle inn og ødela hele greia. Felicity ble sint, ropte på hjelperne sine og gikk til angrep. Kampen var jevn, men den endte med at Felicity bet Arialle i halsen før hun stakk av.

**Sesjon 51 - 03.02.2021**

Felicity stakk av, men før dere fikk ryddet opp etter kampen så var hun tilbake. De to guttene dere reddet fra noen edderkopper under et vertshus i nærheten, Theo og Mallic, kom løpende inn og ba dere om å komme ut. Utenfor ventet Felicity sammen med Danyella Spring (mor til de to guttene og driver av vertshuset Ye Olde Prince) og to andre. Felicity brukte øyeblikkelig charm-effekten sin på Karn og siden Arialle og Vard allerede var charmed så skjønte dere at dere hadde tapt. Felicity brukte magien i ringen sin til å tvinge dere til å holde henne hemmelig og dere måtte love å stille opp når hun påkalte dere. Hun valgte også å bite Vard.

Fornøyd med situasjonen forlot Felicity dere med mye å rydde opp.

Dere dro så til Jared Strahn og prøvde å få hjelp av han uten å forklare hva som hadde skjedd. Et par av dere sa litt for mye, men dere overlevde. Jared var heldigvis i stand til å stoppe sykdommen som plaget Arialle og Vard og han lovde å lette forbannelsen som gjorde at dere ikke kunne fortelle noe.

Senere samme dag oppsøkte dere Sariandi og avtalte med henne at dere skulle oppsøke hvelvet under High Sanctum of the Scoll neste kveld. Dere fikk med dere noen penger for å bestikke en vakt, en nøkkel for å låse opp en bestemt kiste og to former som dere skulle bruke for å ta avstøpninger av nøklene som var oppbevart i kisten.

Dere overnattet i Auditorium of the Silver Harp for å unngå at Felicity kom etter dere igjen.

Neste dag var Solfestens første dag. Arialle deltok i konkurransens første runde, gjorde en knallbra forestilling og kom videre til neste runde. Jared Strahn fikk løftet forbannelsen fra tre av dere og dere fortalte alt som hadde skjedd. Så oppsøkte dere High Sanctum of the Scroll, brukte dagen på å lese bøker (se på bilder), og rett før biblioteket stengte for kvelden så klarte dere å snike dere ned i hvelvet under tårnet.

Hvelvet var et stort rom med en klokke på gulvet. Etter en del prøving og feiling klarte dere å starte klokka ved å bruke blod og magi på den, og når klokka viste 0100 så åpnet en av dørene seg. Her inne så dere flere metalliske slanger.

**Sesjon 52 - 10.02.2021**

Dette ble en heftig liten dungeon crawl! Hvelvet under High Sanctum of the Scroll viste seg å være veldig godt beskyttet av både feller og maskiner. Dere beseiret både slanger og levende lightning bolts, unngikk feller og fant hemmeligheter. Til slutt ble dere omringet at noen roterende knivroboter som holdt på å beseire dere, men med Tyfus som en gigantisk gorilla klarte dere å snu kampen.

Inne i selve hvelvet tok dere kopi av de to nøklene, og vi avsluttet med at dere diskuterte om dere skulle ta med noen av kistene i hvelvet eller ikke.

**Sesjon 53 - 17.02.2021**

Dere åpnet likkisten som var skjult i hvelvet og fant ut at den var full av jord og ikke noe annet. Bare for sikkerhets skyld ødela dere kista og spredde jorda utover. Etter mye fram og tilbake valgte dere å ikke åpne noen av de andre kistene og dere ryddet opp så godt som mulig etter dere. I første etasjet av biblioteket fant dere et stille rom der dere gjemte dere fram til neste morgen.

Ute av biblioteket oppsøkte dere Sariandi og overleverte de to nøklene dere hadde kopiert. Sariandi forklarte at Tortles var skjeldne, men at det fantes en stor Tortle-befolkning i Forest of Hope. Hun forklarte også at Psionics er noe som dukker opp av og til, men at det er mye mer vanlig på en øy som heter Pontos Island. Øya ligger på østkysten av Akados, i samme område som Forest of Hope. Til slutt fortalte hun også at i byen Alesardin er der et universitet drevet at gnomer. Ved dette universitetet har gnomene forsket mye på Psionics. Sariandi hintet også om at hun visste en del om Karn og den typen skapning han er.

Arialle kvalifiserte til neste runde av talentkonkurransen, men det var fordi Shellblade jukset og ødela for motspilleren. Shellblade fikk beskjed om å holde seg unna konkurransen heretter.

Jared Strahn klarte å heve magien som Felicity hadde brukt på Karn og Shellblade og dere var nå fri fra forbannelsen. Som takk for hjelpen ba Jared dere om å hjelpe Jenette Holycraft i undersøkelsene av alle barna og ungdommene som har forsvunnet. Jenette var på sporet av noen klovner i Canal District og dere dro dit ned for å spane. Utkledd som unge jenter hørte dere musikk fra et trekkspill og så tre klovner som lokket dere nærmere. Vi avsluttet med at Arialle og Shellblade ble forhekset av klovnene og var på vei mot båten deres.

**Sesjon 54 - 24.02.2021**

Tre slemme klovner på en brygge prøvde å lure med seg to unge damer. Det gikk dårlig. Klovnene klarte å lure med seg Arialle og Shellblade (forkledd som jente) ombord i gondolen sin, men de kom ikke mange metrene før dere fikk stoppet de. Shellblade ble kastet på sjøen, Tyfus teppebombet gondolen med fireballs, Karn og Jenette Holycraft fikk sloss med en demon og Vard brukte et supertriks med en magisk pil som bandt fast sjefsklovnen. Kampen endte med to klovner døde eller i fangenskap, men sjefen klarte å stikke av.

Tilbake i Rivermens Guild forhørte dere den ene klovnen, med magi og litt tortur så fikk dere mye informasjon ut av han. Da dere hadde tømt han for informasjon så drepte Jenette han selv om hun hadde lovd å ikke gjøre det. Dere ble enige med Jenette om å møtes neste dag for å planlegge neste steg.

Denne natta så drømte Vard om Thizuc. Vard så hvordan Thizuc ble drept av vampyrene og så deretter Thizuc som prøvde å kommunisere uten å få det til.

Neste dag så kom Arialle ikke videre i talentkonkurransen. Arialle valgte også å takke nei til et tilbud om hjelp fra en djevel dere har møtt før.

Dere ville prøve å finne ut hvor Thizuc er begravd, så dere oppsøkte Ulf Forestream. Han var glad for å se dere og forklarte at Thizuc er begravd i den store gravlunden utenfor byen. Vi avsluttet med at dere drakk kald sangria i hagen til Ulf.

**Sesjon 55 - 03.03.2021**

Vel fornøyde med sangria i kroppen dro dere til gravlunden for å undersøke graven til Thizuc. Dere fant graven, men fant ikke noe spennende å se på der. Dere dro derfor tilbake til Bard's Gate for å planlegge neste steg sammen med Jenette. Dere ble enige om å oppsøke kontaktene deres i byens underverden for å prøve å få finne mer informasjon om de involverte i kidnappingene og slavehandelen.

I løpet av natta så hadde dere alle, til og med Karn, samme drøm. Dere var tilbake på gravstedet og så Thizuc som pekte på graven. Graven var åpen og ned i den gikk en trapp som fortsatte ned i mørket. Da dere våknet så hadde alle fått en amulett som gjør at dere ser ut som undead for andre undeads.

Neste dag prøvde dere å finne Sleek John Wombat. Dere oppsøkte det gamle kontoret hans, forfulgte en hund som kanskje var hans og sendte til slutt en melding og ba om et møte. Sleek John inviterte dere til å møtes neste kveld i vertshuset The Flenser's Rest.

Da det ble mørkt dro dere tilbake til gravlunden for å unngå å bli sett klatret dere over muren og snek dere videre i mørket. Graven til Thizuc var nå åpen slik dere hadde sett i drømmen og dere gikk nedover i mørket. 567 trappetrinn senere var dere nede i en mørk hule der en elv rant. På elva kom der en båt som fraktet dere videre til en port av skjeletter og hodeskaller. Dere slapp gjennom porten og dro gjennom en død dal. Vi avsluttet i enden av dalen der dere så utkanten av en by foran dere og en stor bygning på siden.

**Sesjon 56 - 17.03.2021**

I nekropolisen ble dere møtt av Aimen, en slags sjefs-ghoul, som ville vite hvem dere var og hva dere gjorde der. Dere betalte inngangsprisen på ett leveår hver og fikk lov å komme inn i byen. Dere dro først gjennom slummen før dere dro lenger opp og fant vertshuset "Inn of the Mouldering Corpse". Her ble dere kjent med vertshuseieren, spøkelset Grall Tabren, og han foreslo at dere skulle spørre necromanceren Hukeesh om hjelp. Hukeesh hadde mange kontakter og kunne finne Thizuc mot en pris på 25 leveår. Det syntes dere var for mye, så han foreslo et alternativ.

Dere dro derfor for å drepe de slemme skurkene som ødela for ofringen til Orcus. Skurkene hadde forskanset seg i et gammelt tempel og ingen av de lokale turte å angripe de siden skurkene hadde magi som var veldig effektiv mot undeads.

I tempelet møtte dere på fem primitive krigere og en prest, de hadde forskanset seg i en krypt under templet. Gjengen ga dere god motstand, men med effektiv bruk av fireballs så drepte dere hele gjengen. Dere fant ikke mye av interesse på de, en fireball er kjedelig på den måten, men bakerst i krypten så dere en lukket dør. Bak døra fant dere en lysende kule, lik de som dere har funnet før. Vard var overbevist om at den måtte ødelegges for en hver pris, men dere andre klarte å lukke døra og holde han nede til galskapen gikk over.

**Sesjon 57 - 24.03.2021**

Dere ryddet i krypten og blokkerte inngangen til rommet med den lysende kulen. Dere dro med dere de døde pilgrimmene, oppsøkte en veldig fornøyd necromancer, og oppsøkte ypperstepresten til Orcus.

Presten var veldig fornøyd med dere, belønnet dere med en fet bue og forklarte at Thizuc sannsynligvis var hos Aimen. Aimen bekreftet at han hadde Thizuc i fengslet sitt og at han var villig til å frigi han mot en pris. En haug med magiske gjenstander senere så var Thizuc fri og møtte dere.

Thizuc forklarte at han hadde noen ting å få gjort ferdig før han var klar for å gå videre. Dere lovde å hjelpe han og som takk skulle dere få et skattekart han hadde liggende. Dere fikk hjelp til å dra ut av nekropolisen og tilbake til gravlunden og derfra dro dere tilbake til Bard's Gate.

Dere dro rett til huset der Thizuc bodde og brukte litt penger på å få tilgang. I kjelleren fant dere hvelvet, 2500 platinamynter, en kasse med veldig eksklusiv vin og skattekartet Thizuc hadde lovd dere. Bakerst i hvelvet fant dere i tillegg enda et kart.

**Sesjon 58 - 21.04.2021**

Etter en natt i teltet ble dere vekt av en av prestene til Oghma som ba dere møte Jared Strahn. Jared presenterte dere for Urist, en dverg som han ville at skulle bistå dere i jakten på kidnapperne som plager byen. Med Urist på laget oppsøkte dere Sleek John Wombat i ett av byens dårligere vertshus. John var interessert i å samarbeide med dere og ville hjelpe dere med å infiltrere Black Market hvis dere ville hjelpe han med en sak først.

En venn av John hadde mistet skipet sitt i et veddemål med Duloth, lederen for Wheelwrights guild, og vennen vil gjerne ha tilbake kjæledyret sitt som var igjen der. Avtalen var at dere skulle hente kjæledyret, til gjengjeld skulle John skaffe dere potions of Disguise Self som dere kunne bruke så dere ikke blir gjenkjent i Black Market.

Samme natt oppsøkte dere skipet, egentlig bare for å legge en plan, men dere endte opp med å invadere. Shellblade oppdaget at skipet allerede var invadert av noen og han klarte å arrangere en slosskamp med vaktene i skipet. Kampen gikk dårlig for vaktene, resten av gjengen deres oppsøkte skipet, og dere gjorde dere klare for å angripe skapningene.

**Sesjon 59 - 28.04.2021**

Vi startet rett i en kamp mot fire fiskemennesker. Kampen gikk lett, men en av de rakk å be om hjelp fra noe før dere drepte han. Shellblade låste opp det som sannsynligvis var kahytten til kapteinen mens Karn suste rundt under påvirkning av en Haste-spell. Karn utforsket det mellomste dekket i skipet før han dro ned i det nederste dekket. Her nede løp han rett inn i et bakholdsangrep der tre flere fiskemennesker hadde skjult seg. Like etter hamret noe stort på utsida av skipet og gjennom veggene kom en spøkelsesaktig diger skapning som så mest ut som en zombiefisert fisk med lange tentakler. Skapningen kommuniserte telepatisk og tok kontroll over Vard og Shellblade. Vard løp bakerst i skipet og sammen med en av fiskemenneskene klarte han å befri den søte selen som dere skulle finne.

Mens Vard prøvde å frakte selen tilbake til den store skapningen så forandret selen form og viste seg å egentlig være en sjøorm-aktig skapning. Den store skapningen slo hull i skipet og tok med seg sjøormen ut. Samtidig gjorde Tyfys seg om til en gigantisk hai og var klar for å spise opp alle fiender han møtte på.

Vi avsluttet i det skapningen og sjøormen forlot skipet gjennom hullet.

**Sesjon 60 - 05.05.2021**

Det siste dere hørte fra sjøskapningen var "Drep de vantro!". Samtidig som skipet veltet over på siden så kom en ny gruppe med fiskefolk og angrep dere. Flere av dere ble sittende fast bak store kasser med last, men Tyfus i form av en gigantisk hai svømte ut og holdt fiskefolkene unna.

Den gigantiske haien var farlig, men ikke farlig nok til å stå i mote fiskefolkene. De drepte haien og nesten Tyfus, men i løpet av den tida så hadde dere andre kommet dere løs fra kassene som hadde falt over dere. Shellblade svømte ut for å redde Tyfus og like bak han kom Karn for å hjelpe til. Sammen klarte dere å jage fiskefolkene, men ikke før de klarte å drepe Karn!

Skipet var nå fylt med vann og begynte å synke. Samtidig prøvde dere å komme dere ut med liket av Karn på slep. Shellblade bestemte seg for at han MÅTTE VITE hva som var bak den låste døra, han fant en felle, en Potion of Speed og en spell scroll.

Dere kom dere ut av skipet som nå lå på elvebunnen i en skråning. Skipet fortsatte å velte nedover, men sammen klarte dere å dra med dere Karn og Urist som var i full scale mail. Det tok lang tid å svømme over til øya i midten av elva, men dere klarte å krysse den til slutt.

Dere prøvde å finne hjelp som kunne vekke Karn til live igjen, men Jared Strahn kunne ikke hjelpe siden det hadde gått noen timer siden Karn døde. Urist kunne heller ikke hjelpe siden han var tom for spell slots. Neste morgen oppsøkte dere templet til Thyr der Urist hører til. Dere overtalte ypperstepresten i templet, Bofred the Just, til å hjelpe mot at dere lovde å løse problemet med kidnappingene og problemet med templene nord i dalen som er tatt over av kultister til Orcus. Den eneste utfordringen var at dere manglet en diamant som var stor nok til å dekke kravene til spellen Raise Dead.

Dere jaktet byen rundt etter en diamant, men ingen hadde en så stor diamant på lager. Prestinnen Gralle Fendattir i Underhill District kunne hjelpe, men siden dere ikke hadde gjort en avtale med henne på forhånd så var prisen helt uakseptabel. I desperasjon bestemte Shellblade seg for å oppsøke svartebørsen for å se om han fant en diamant der. Shellblade er ny i gruppa og ikke kjent i byen så dere antok at han ikke ville bli gjenkjent så lett.

Svarebørsen viste seg å være en diger labyrint av underjordiske tunneller og butikker. Her fant Shellblade en butikk som hadde en diamant liggende og han kjøpte den for 1900gp.

Vi avsluttet før dere dro tilbake til Bofred for å prøve å vekke Karn til live igjen.

**Sesjon 61  - 12.05.2021**

Tilbake i tempelet til Thyr klarte Bofred the Just å vekke Karn til live igjen. Bofred var tydelig på at han forventet at dere leverte deres del av avtalen, både når det gjaldt kinappingene i byen og senere frigjøring av de to templene nord i dalen.

Neste dag oppsøkte dere Sleek John i vertshuset Inn of Six Candles. John likte at dere hadde sunket skipet, Duloth var nok skikkelig forbannet, men han var skuffet over at dere ikke fikk reddet kjæledyret. John hentet kompisen/kunden sin, Baron Lezar Pulantis, og dere klarte å overtale han om at kjæledyret egentlig var en farlig sjøorm og at det hele var en suksess. John ba dere oppsøke en heks, Lady Garga i Canal District, for å hente belønningen deres der. I tillegg til de avtalte Potions of Disguise Self hadde John lagt ved en Hat of Disguise Self som en bonus!

Ved hjelp av magi/potions/hatten ble dere alle forkledd og dere oppsøkte Black Market. Dere møtte på klovnen som stakk av fra dere tidligere, men han kjente dere ikke igjen. Etter litt diskusjoner fikk dere tilgang til Slaver's Way og fikk audiens med Greelli. Bare Arialle, forkledd som kultisten Martyn Fenns, og Karn forkledd som stor nordlenning slapp inn. Dere andre måtte vente på gangen. Greelli gikk med på å selge dere 12 slaver, fem barn og syv ungdommer, og dere avtalte å hente de i varehuset til Greelli neste dag.

Ute av Black Market igjen dro dere til Turlin's Well for å oppdatere Jenette Holycraft. På veien dit møtte dere på en tigger som solgte dere en gullstatue som viste seg å være et gudebilde av den demonske kakkerlakkdronningen Teratashia. Urist var ganske sikker på at dette var en dårlig ting å ha med seg.

Jenette var veldig fornøyd med jobben dere hadde gjort og var klar for å befri slaver og drepe slavehandlerne! Hun var bekymret for hvordan det ville gå med slavene som dere hadde kjøpt og hun var opptatt av å spore opp resten av slavene som allerede var solgt tidligere. Uansett så insisterte hun på at Greelli var hennes!

**Sesjon 62 - 19.05.2021**

Denne sesjonen skulle bli en skikkelig stor kamp, men først la dere en plan. Jenette skaffet et skip som dere kunne bruke og Shellblade og Vard dro for å sjekke ut varehuset. De to var i praksis usynlige og klarte å snike seg inn i selve varehuset. Her fant de 12 tønner klare for levering og flere vakter som fulgte med.

Neste morgen møtte dere Jenette og avtalte at paladinene skulle omringe varehuset mens dere ankom i skipet og plukket opp tønnene med slavene. Når disse var i trygghet skulle dere i fellesskap angripe varehuset.

Planen gikk veldig bra og dere overveldet vaktene totalt. Uheldigvis så hadde vaktene en Plan B og de rakk å sprenge store deler av bygningen! De få vaktene som overlevde klarte å stikke av.

Dere fant en hemmelig gang ned i svartebørsen og til det dere tror er enden av Slaver's Way. Vi avsluttet med at Karn var paralysert av en klovn med en tryllestav og ble pepret av piler fra en gruppe skjulte bueskyttere.

**Sesjon 63 - 26.05.2021**

Invasjonen av svartebørsen og Slaver's Way startet fint og selv om dere møtte en del motstand så var den ikke alt for heftig. Dette snudde da klovnen Dropsy forhekset en av paladinene til å løpe rett i fella som han hadde satt opp. Etter dette så ble motstanden mye kraftigere. Dropsy pepret dere med fireballs, Greelli ble med i kampen og kjørte på med enda kraftigere magi og for å toppe det hele påkalte Dropy en demon midt blant dere!

Dere klarte etter hvert å nedkjempe motstanderne og Shellblade dirket opp låsen til døra på et sekund! Bak døra ventet Greelli og hans elitevakter. Vet hjelp av en haug med fireballs fra Tyfus og en rekke effektive counterspells klarte dere til slutt å felle Grelli. Det holdt på å gå galt da Greelli kastet en Divine Word, men Arialle hadde en siste counterspell på lur.

Vi avsluttet med at dere var i et rom med flere fengselsceller der dere fant en ensom fange. Han var en stor kraftig nordmann som var lenket fast inne i cellen.

**Sesjon 64 - 02.06.2021**

Greelli var død, men hevn ville han ha likevel! Barnevakten til Greelli og spøkelsene etter vaktene hans angrep dere og kombinasjonen av en Banshee og kollapsende tak viste seg å være veldig farlig. På toppen av dette våknet statuen av The Master til live. Dere var allerede utslitt så det holdt på å gå skikkelig dårlig, men Vard sto i mot effektene og klarte å holde dere andre gående.

Til slutt hadde dere bekjempet alle fiendene og stillheten senket seg. Jeanette var opptatt av å befri fangene og å komme seg ut, men dere tok dere tid til å loote alt og alle først. Dere oppdaget to interessante ting. Det første var at døra ut i svartebørsen var blokkert fra Slaver's Way-sida, det andre var at Greelli hadde en notatbok der han hadde notert alle salg og hvem som hadde kjøpt av ham.

Ute igjen dro dere med fangene tilbake til Maiden's Cross. Fangene var medtatt, men stort sett i god form. Jenette tok ansvar for å ta vare på fangene og måtte følge opp familiene til de falne paladinene, så hun ba dere om å spore opp så mange som mulig av de andre fangene uten henne.

Dere dro tilbake til teltet deres og The Auditorium of the Silver Harp. Her ble Urist innkalt til et privat møte før Jared Strahn besøkte dere. Jared var veldig fornøyd med det dere hadde gjort og var opptatt av at dere skulle følge opp sporene etter de andre fangene.

Vi avsluttet med at dere tok en velfortjent long rest. Vi avtalte også at dere skulle legge planer for hva dere vil gjøre framover. Det er mulig å hoppe fram ca en uke i kalenderen hvis ikke dere vil finne på noe sprell.

**Sesjon 65 - 09.06.2021**

Vi startet sesjonen med å hoppe tilbake i tid og spille gjennom noen hendelser som skjedde forrige gang. Noe skjedde med Arialle og deretter fortalte Arialle om dette mens Urist var ute og møtte Jared Strahn.

Så shoppe dere masse. Butikken i Wizard's Guild fikk stor omsetning på diverse magic items og healing potions og dere var plutselig nesten blakk igjen. Vi spolte så fram noen dager til huset deres var klart for overtakelse. Ulf Forestream var der og ga dere skjøtet på bygningen, dere ble omtrent enige om innredning og Karn kastet en Hallow-spell i bygningen.

Dere spionerte på Martyn Fenns via Scrying og Locate Creature og fikk vite at han leder en kult som består av ca 20 personer. Dere så han hadde flere slaver fanget i bur og forsto at han hadde noe farlig fanget der nede. "Den er bare en baby, men den er farlig likevel". Dere brukte også det magiske speilet deres til å lære litt mer om Gremag.

Jenette besøkte dere og lurte på om dere hadde begynt å lete etter de gjenværende fangene. Dere ble enige om at hun leter etter spor etter Harlan Mesk og Hobgoblinen

**Sesjon 66 - 16.06.2021**

Dere fant fram den lenge døde Greelli og avhørte liket hans. Han fortalte at leveransene til Martyn Fenns ble gjort i et båthus sør for byen og at de andre slavekjøperne tok kontakt når de var i byen. Han sa at Harlan Mesk var forventet å komme til byen for en ny handel denne sommeren. Videre fortalte han at dere kunne finne kultistene ved å se etter de hvitkledde ungdommene i King Ovar's Park. Dere valgte å grille Greelli da dere var ferdige med han...

Dere dro så på en stakeout i parken. Gjengen parkerte seg i den lokale kafeen mens Shellblade lette etter kultister uten å finne noen. Før dere tok kvelden spurte dere besetningen i kafeen om de hadde sett disse ungdommene og det hadde de! Ungdommene var mye i skråningen mot elven uten at dere visste akkurat hva de gjorde der.

Neste dag brygget dere øl før dere så dro ut og fant et utløp fra kloakken i byen nede i skråningen. Denne var brutt opp så det var mulig å komme seg inn i undergrunnen herfra. Dere utforsket, men slet med å finne gode spor, så dere endte opp med å gå på måfå. Da dere kom over en kollapset bro og en forseglet dør så bare måtte dere undersøke. Da dere åpnet døra slo mørket ut mot dere og dere ble så angrepet av noen skapninger som dere aldri så skikkelig.

Det var utfordrende å kjempe mot fiender som dere ikke så og når en av de dro Vard inn i mørket og begynte å spise hjernen hans så ble alt ubehagelig. Dere klarte heldigvis å bekjempe monstrene, men ikke før Vard var blir mye dummere, Urist nesten var grønnsak og både Tyfus og Shellblade hadde mistet et lass med MAX hp. Undergrunnen er skikkelig kos!

**Sesjon 67 - 23.06.2021**

Ingen ting er skumlere enn en lukket sarkofag! I Yan Mathens mausoleum fant dere fort ut at det var noen magiske ting i sarkofagen, men om det var feller eller godsaker visste dere ikke. Det tryggeste var derfor å åpne den på god avstand. Dere virket nesten skuffet over at det ikke var noen felle i den. Sarkofagen var full av ting som dere tok med dere videre innover i katakombene. Lenger inn så dere et grønt lys som dere var sikre på at dere kjente til fra før. Dere valgte likevel å oppsøke det og gikk rett i en heftig slosskamp. Kombinasjonen av magi som sjarmerte dere, enøyde monstre som slo dere i svime og sultne undeads som spiste dere var heftig nok til at Tyfus døde. Heldigvis hadde dere diamantstøv og clerics som kunne vekke han til live igjen.

Tyfus satt opp en magisk kuppel og inne i den tok dere en velfortjent pause. Pausen var ved en kollapset bru og herfra fant dere tydelige spor som ledet dere videre innover i katakombene og etterhvert enda lengre ned under jorden til en labyrint av huler. Dere klarte heldigvis å følge sporene videre og hørte til slutt stemmene til noen ungdommer som lo og lekte seg. Vi avsluttet med at dere spionerte på ungdommene og diskuterte hva dere skulle gjøre.

**Sesjon 68 - 29.06.2021**

Dere hadde funnet skjulestedet til Martyn Fenns, men visste lite om hva som ventet der inne. Dere hørte lyder av ungdommer som lekte seg og det var lite som tydet på at dere hadde funnet en ond kult. Dere gikk innover i det som var ruinene av en underjordisk bygning og fant til slutt Martyn Fenns. Martyn var pratsom og villig til å forklare hva som foregikk. Kort oppsummert så forsøker Martyn å vekke lichen Gremag til live igjen. Gremag er kjent som den mektigste magikeren som noen gang har eksistert og Martyn mener han er den eneste som kan stoppe ondskapen Xarr'x som truer med å utrydde alt liv i Stoneheart Valley og områdene rundt. Martyn forklarer at Gremag er et nødvendig onde og at alt han har gjort med kjøp av slaver og ofring av disse til vampyrene også har vært nødvendig.

Martyn prøvde å overtale dere til å bli med og la Gremags kraft påvirke dere også men dere var ikke interesserte. Han prøvde også å overtale dere til å drepe monstret han hadde fanget, Martyn gikk så langt at han ville la dere drepe han hvis dere lovde å drepe monsteret etterpå, men dere var ikke interesserte i det heller. Til slutt ga Martyn opp og forlot dere alene i ruinene mens han og de andre kultistene skulle fullføre et rituale.

Dere klarte naturlig vis ikke å motstå fristelsen og måtte se hva dette monsteret var. Før dere slapp det ut la dere en detaljert plan for hvordan dere skulle befri monsteret for deretter å forsegle alle utganger unntatt inngangen til der kultistene skulle gjennomføre ritualet. Planen holdt på å gå galt de Arialle og Vard ble stående litt for nære monsteret, men dere klarte å komme dere unna.

**Sesjon 69 - 18.08.2021**

Dere brukte mye tid på å diskutere beste vei ut av undergrunnen, men endte med å gå tilbake samme vei som dere kom. På veien ut overhørte dere noen vampyrer i en sidegang, de snakket om Felicity sin plan og at hun hadde lurt kultistene. Videre på veien ut hørte dere lyder fra en sidegang. Shellblade utforsket og fant en trapp nedover og hørte lyder av slossing og stemmen til Martyn Fenns som var på vei ut. Dere var kjappe og blokkerte utgangen med både magi og fence-fences før dere dro videre ut.

Oppe i kloakken møtte dere på noen fiskefolk som ikke ville slippe dere videre innover i tunnellene. Dere prøvde å forhandle med de, men da Shellblade forkledde seg som Martyn så gikk de bananas og angrep. Dette var så klart en tabbe, særlig da Tyfus begynte å slenge ut fireballs.

Ute i Bards Gate oppsøkte dere Jared Strahn. Han introduserte dere til Dania, den mest lærde av presene til Oghma, og hun var veldig bekymret over det dere hadde sett og opplevd. Hun kunne fortelle en del om skapningen og hvor farlig den kunne bli og dere skjønte at å slippe den fri hadde konsekvenser. Jared varslet myndighetene i byen, både Sherrifs og Constables, og ba de være på vakt. Videre innkalte han Greycloaks, eller The Fellowship of Note som de også kalles, til et hastemøte.

Jared vurderte dere og fant dere verdige som medlemmer i Greycloaks etter at Urist gikk god for dere. I Tyfus og Vard oppdaget han at dere var smittet av sjelen til Gremag og han fjernet denne. Til slutt fikk han dere alle til å sverge troskap til ordenen.

**Sesjon 70 - 24.08.2021**

Vikter Stoneshifter møtte dere hos Jared Strahn og teleporterte dere alle til et sted der The Fellowship of Note møttes. Dere så flere av byens viktigste personligheter her, inkludert borgermesteren Cylyria, den mektige magikeren Andrigor og generalen over hæren til Bard's Gate, Imril. Jared og Vikter var naturligvis også medlemmer. Dere fikk vite mer om hva som foregår og lovde å følge opp en sak som bekymret Vikter. En venn av han, magikeren Liben Korrington, har underslkt hva som kan gjøres for å hindre at flere av Gremags fengsler ødelegges. Han var på sporet av noe, men nå har ikke Vikter hørt mer på en stund. Vikter er derfor bekymret og ba dere undersøke saken og hjelpe Liben hvis noe har skjedd. Dere lovde også å spore opp en gruppe med paladins til Muir som hadde reist nordover for å ta igjen de to templene i Valley of Shrines. Bofred the Just har ikke hørt noe fra de og er naturligvis bekymret.

Vi avsluttet kvelden med at dere hadde shoppet litt utstyr for reisen og var klar for å forlate byen.

**Sesjon 71 - 02.09.2021**

Dere reiste nordover langs elva til landsbyen Big Bend og Korrington Academy. Her ble dere ønsket velkommen og fikk hilse på Liben Korrington. Korrington forklarte at de har problemer med demoner som angriper dem hver morgen og at de har mistet det meste av staben som jobber der. Han var derfor glad for å se dere og ba dere om hjelp. Vennlige som dere er så lovde dere å hjelpe med problemet og avtalte å være klare før soloppgang neste morgen.

Historien til Korrington var naturligvis lureri og samme natt kom angripere snikende inn i soverommene deres og prøvde å ta Arialle og Shellblade som fanger. Dette gikk dårlig, så angriperne endret strategi fra å fange til å drepe. De holdt på å ta ut Shellblade før dere klarte å slå ut de fleste angriperne. En av angriperne klarte å rømme og dere er sikre på at han dro tilbake til hovedbygningen og varslet de andre.

Resten av kvelden gikk med på å planlegge hvordan dere skulle slå tilbake. Dere varslet Vikter og han svarte at dere i det minste måtte beskytte studentene.

**Sesjon 72 - 14.09.2021**

En hel kveld nesten bare med slossing! Dere tok en short rest etter kampen mot studentene og forberedte dere på å invadere hovedbygningen i skolen. En av studentene, Arnoldus, hadde rømt og fortalte at Professor Korrington ikke var seg selv lengre og at noe var veldig galt.

Studentene prøvde å forhandle og sa at hvis dere ofret en av dere så skulle de andre få lov til å gå. Dere takket høflig nei og fikk juling av en usynlig skapning som slo dere i bakken samtidig som studentene pepret dere med lightning bolts og fireballs.

Dere overvant studentene relativt lett, noen døde og noen gjemte seg, og fortsatte videre innover i bygningen. Her ble dere angrepet av flere studenter, en engel og en diger ogre-lignende skapning. Engelen var veldig motvillig, men fortsatte å angripe dere. Dere beseiret hele gjengen, men Professor Korrington dro opp til etasjen over og startet et slags rituale. Karn løp opp og fant at professoren også hadde blitt om til en av de digre skapningene. Han så også en person lenket fast til en seng og flere glødende symboler på bakken. Karn fikk juling av både magien i rommet og den store skapningen og besvimte, men Arialle klarte å løpe opp og helbrede ham litt.

**Sesjon 73 - 20.09.2021**

Dette ble en lang og slitsom sesjon :-) Monsteret som Karn hadde møtt på var en tøffing som visste hva han gjorde. Det første som skjedde var at Karn ble slått bevisstløs av magien igjen, deretter angrep monstret Karn to ganger og drepte ham. Karn hadde ikke sjanse dessverre.

Med Karn ute av spill ble resten av kampen veldig tøff for dere. Oppe i rommet hadde monstret magi som gjorde ham veldig kraftig samtidig som dere alle ble veldig skadet. Samtidig hadde dere få spells og hp igjen, så alle ble slått ut minst en gang! Etter mange runder prøvde monsteret å dra med seg Arialle opp igjen for å samle krefter, men da klarte dere akkurat å slå ham ut.

Når kampen var over så dere at den døde Karn var veldig død. Han var delt i to og liket var inntørket og så gammelt ut. De av studentene som overlevde oppsøkte dere og beklagde det som hadde skjedd, monsteret hadde klart å lure dem. Dere fant en pistol med 50 kuler, en Wand of Magic Missiles og en Gem of Seeing. Dere fant også loggboken til Professor Korrington og dere oppdaget av bysten av en engel gav dere telepatisk kontakt med en ukjent skapning som var venn med Korrington.

# **SIDE QUEST TIME**

**Sesjon 74 - 16.12.2021**

For å frakte med dere restene av Karn kjøpte dere en vogn og et esel. Dere reiste nordover mot Stoneheart Bridge hvor dere planla å gravlegge Karn på et vis samtidig som dere kunne krysse elva for å reise videre nordover mot Valley of the Shrines.

Det var en lang kø av karavaner som ventet på å krysse brua, men dere ble gjenkjent som helter fra Bard's Gate og fikk gå forbi køa. Midt oppe på brua ble garnisonen her og karavanene angrepet av en enorm svart og rød drage. Dette var dragen Dragen Calthraxus the Black som dere har hørt bor i de gamle mithral-gruvene i dalen. Dragen ødela den fremste karavanen og drepte de fleste der sammen med de fleste av soldatene, deretter krevde den 10.000 gullmynter for å la resten overleve. Dere klarte å samle sammen nok penger, mye var toll fra garnisonen men dere måtte også bidra med noe.

Under angrepet så dere en enorm mann som kjempet mot dragen. Dette var Vibor, en gammel bekjent av Vard. Siden karavanen hans var slaktet så hadde han ikke noe å gjøre her, så han ble med dere nordover.

To dager nordover fra brua kom dere til en liten landsby, Three Streams. Dere hadde hørt at dette var den siste bebodde landsbyen før dere ankom Valley of the Shrines. I landsbyen her spurte en liten jente om dere kunne hjelpe å lete etter broren hennes. Dere sa naturligvis ja og tok på dere å undersøke hva som hadde skjedd. Dere møtte moren til jenta og ble enige om å spore opp den andre sønnen hennes som også er gjeter.

**Sesjon 75 - 06.01.2021**

Fra landsbyen Three Streams reiste dere vestover mot fjellene for å finne gjeterne og saueflokken deres. Tanken var at de hadde en idé om hvor Baldo hadde blitt av og hva som hadde skjedd med ham. Det gikk nesten to dager før dere fant dem, men de hadde heldigvis en god anelse om hva som hadde skjedd.

Dere fant spor av en stor skapning i skogen og dere fant en bjørn som den hadde jaktet på og drept. Gjeterne trodde at skapningen var enda lengre nord i restene av en gammelt ruin som hadde blitt oversvømt.

Denne natten så fikk dere se noen av egenskapene til Vibor. En flokk ulver var interesserte i saueflokken, men Vibor kunne kommunisere med dem og etter at han banket opp alfaen i flokken så stakk de andre av. Senere på natten observerte dere flere store skapninger som plukket med seg tre sauer i mørket. Dere så mange hoder men Vard så av sporene at det bare var en skapning, så dere hadde en mistanke om at det var en hydra.

Neste morgen fulgte dere sporene etter monsteret og endte opp ved inngangen til en hule. Dere skjønte at dette var inngangen til den oversvømte ruinen.

Langt innover i fjellet kom dere til slutt til et stort kammer der en foss rant ned gjennom taket. Kammeret var delvis rast sammen og fylt med vann, i vannet så dere rester av mange døde dyr. Dette var reiret til skapningen dere hadde sett og det viste seg at skapningen ikke var alene, den hadde en større partner!

Monstrene gikk til angrep, men kampen gikk raskt. De to hydraene var av en uvant type som var glade i flammer. Den store kunne faktisk puste flammer selv og viste seg å være brutal i nærkamp. Heldigvis var dere også brutale i kamp og den hadde ikke en sjanse mot dere.

Dere høstet 140 tenner fra hydraene og 6 flasker med blod. Vard visste at tennene kunne brukes for å lage gode piler og blodet har sterke helbredende egenskaper.

Under vannet fant dere reiret til hydraene og under dette fant dere utrolig nok en veldig godt skjult tunell. Denne ledet til et rom med tre kister og med tydelige spor av at noe hadde skjedd her en gang. Dere var forsiktige og klarte å deaktivere fellene på kistene og i disse fant dere flere kjekke ting. To ringer, et fett sverd og et flyvende teppe!

**Sesjon 76 - 13.01.2022**

Dere diskuterte fram og tilbake om hvordan dere skulle fordele godsakene dere hadde funnet og hvem som skulle bære tingene deres. Dette var vanskelig... Baldo fant dere ikke, så da dere dro tilbake til gjeterne så kunne dere ikke si sikkert hva som hadde skjedd med ham.

Dere dro så tilbake til hula og gjennom fjellet. Her fant dere fotspor av noen, men ikke hvem det var. Gjennom hula kom dere ut i en vakker dal, dere kunne så vidt se de to templene nede ved Krystallsjøen og dere så røyk fra en leir. Leiren var nærmest så dere valgte å gå i den retningen.

På vei mot leiren kom dere over en skulptur bygd opp av skjeletter og kroppsdeler. Den besto av en stor skikkelse med to slanger rundt. Det hele var et grotesk syn så Vibor tok ansvar og ødela hele greia.

Dere kom etterhvert fram til leiren. Her så dere en mengde kultister og vakter, noen demoner som lignet på kentaurer, en magiker og en prest. Dere hørte snakk om at de måtte passe på fangen.

Selv om leiren så veldig godt beskyttet ut så måtte dere angripe. Dere la en finurlig plan der Vibor ble gigantisk, usynlig og rask samtidig som Tyfus skulle teppebombe leiren med fireballs fra det flyvende teppet. Planen holdt i en runde før Vibor ble paralysert, synlig og treig, men det var nydelig så lenge det varte.

Vi måtte avslutte midt i kampen, det blir spennende å se hvordan det går neste gang!

**Sesjon 77 - 17.01.2022**

Vi fortsatte kampen der dere invaderte leiren til kultistene. Vibor fikk gjennomgå og endte opp med å bli tatt som fange av magikeren i leiren. Magikeren stakk så av, dere tror speilet i teltet hans var en portal til et annet sted. Samtidig som dette skjedde kom et menneske løpende ut av ett av de andre teltene. Dette var paladinen Frederik, en av gjengen til Barahil the Faithful som hadde dradd til dalen for å befri de to templene fra kultistene til Orcus.

Med magikeren ute av kampen så hadde de andre ikke sjanse mot dere. Den mektige presten forsvant, de andre i leiren beseiret dere lett.

Frederik kunne fortelle at så vidt han visste så var hele gruppen av paladins drept. De kom ikke lengre enn til inngangen av dalen før de gikk i et bakholdsangrep der to demoner, døtrene til Orcus, drepte hele gruppa. Frederik visste ikke hvordan han hadde overlevd, men forklarte at han hadde blitt holdt fanget av kultistene i en periode.

Dere ransaket leiren og fant en haug med healing potions, et magisk speil som dere ikke klarte å aktivere, samt loggboken til presten som stakk av.

Leiren var stor så dere antok det var flere kultister i området. Dere brant derfor ned leiren og stakk av. Vi avsluttet med at dere hadde gjemt dere i skogen der dere slo opp teltet inne i en Tiny Hut.

**Sesjon 78 - 03.02.2022**

Dette ble en litt snål episode. Urist og Arialle drømte og begge møtte noen som var viktige for dem. Begge mottok også ganske like budskap om å passe seg for de låste dørene. Dere tolket dette som et hint om at dere burde unngå templene i dalen og at dere heller burde reise videre vestover mot gravkammerne for å finne Vibor.

Dere brukte mye tid på å diskutere logistikk og hvordan dere på raskeste og tryggeste vis skulle reise vestover. Dere endte opp med å polymorphe Shellblade og Frederik til gigantiske ørner som kunne fly de andre over vannet. På andre siden landet dere og her fulgte dere en sti som gikk i riktig retning.

Uheldig vis klarte dere å ta igjen en mektig gruppe med fiender og de oppdaget dere. Dere endte derfor i kamp med tre undead paladins (nå vet dere hva som skjedde med vennene til Frederik), presten som stakk av sist samt en diger demon som Urist mente var en Devourer. Vi stoppet et par runder inn i kampen, for denne kommer til å ta litt tid.

**Sesjon 79 - 10.02.2022**

Vi fortsatte kampen og den gikk ganske bra! Dere beseiret de døde paladinene og presten og klarte å jage vekk den digre demonen. Uheldigvis var Arialle så ivrig at hun sendte en siste eldritch blast i ryggen til demonen, noe som fikk den ut av panikken og tilbake i kampen. Demonen var en Devourer, disse har en egenskap der de kan vekke til live døde skapninger på sin side. I tillegg hadde den et angrep som var veldig kraftig dersom det var mange døde skapninger rundt den. Kombinasjonen viste seg å være skikkelig farlig, men dere klarte å beseire den til slutt.

Dere hvilte i skogen, Shellblade hørte og observerte en gruppe kultister som gikk vestover på stien som dere fulgte, men dere valgte å holde dere skjult. Deretter reiste dere videre vestover, men nådde ikke helt fram til gravkammerne før det ble natt.

Neste morgen kom dere fram til inngangen til kravkammerne. Dere så to store monolitter i marmor med symbolene til Thyr og Muir, disse var ødelagt og dekket av symboler til Orcus. Dere oppdaget noen magiske runer på monolittene, dere fjernet runene fra den ene. Shellblade ble utålmodig og gikk inn mellom monolittene og aktiverte en felle med en diger eksplosjon. Smarte som dere var så plasserte dere et gammelt forbrent klovnekostyme ved inngangen og helte over en flaske med blod fra en skapning dere møtte i tunnellene under Bard's Gate.

Dere utforsket den første etasjen av gravkammerne, gikk forbi en dårlig skjult dør og stoppet ved inngangen til et stort rom der dere så en fontene og en gjeng skjeletter.

**Sesjon 80 - 15.02.2022**

Dere sendte Urist og Tyfus inn på det flyvende teppet for å bombadere skjelettene rundt fontenen. Da de to fløy inn i kammeret så de at blodet i fontenen begynte å renne fortere enn før og ut av blodet kom en Vrock, en flyvende demon, ut. Det fortsatte også å krype nye skjeletter ut av fontenen, skjelettene var bevæpnet med sverd som var dekt av blodet fra fontenen og det viste seg at dette gjorde skjelettene veldig farlige.

Kampen gikk ganske bra helt fram til Shellblade snublet over sverdet sitt. Et Blade of the Medusa har den egenskapen at hvis man kaster en 1 så risikerer den som bærer det å bli forsteinet. Shellblade kastet 1,1,2 og 4 og endte opp som en statue! Samtidig som dette skjedde så ble Frederik forgiftet av det giftige blodet samtidig som han besvimte. Giften førte til at han feilet en death save og på hans tur kastet han også en 1 og dermed døde Frederik.

Heldigvis hadde dere med en smart dverg som kom på at dere skulle tørke ut fontenen med litt Dust of Dryness. Dette fungerte knallbra og fontenen sluttet å slippe ut skjeletter og demoner. Dere klarte så å drepe de siste fiendene og Urist klarte akkurat å vekke Frederik til live igjen.

Etter en slitsom kamp tok dere en kort pause mens dere ventet på at Shellblade skulle slutte å leke statue. Mens dere hvilte så kom en ny gjeng med kultister innover i tunnellene, men disse myrdet dere uten at de rakk å gjøre særlig motstand.

Til slutt dro dere videre innover i gravkammerne. Dere fant rom etter rom med ødelagte og tomme sarkofager. Innerst inne fant dere et rom som var beskyttet mot ondskap, dette var ikke plyndret og dere valgte å heller ikke plyndre det. Forbi dette rommet så dere et rødt lys på veggen innerst i en gang. Dere oppsøkte dette og da dere kom veldig nært det så utløste dere en felle og befridde en hode-tentakkel-demon. Her stoppet vi.

**Sesjon 81 - 24.02.2022**

Hersens demoner med plagsomme krefter! Urriligishool var ikke så tøff egentlig, men den giftige røyken han spydde ut slo ut nesten i gruppa samtidig. Det tok litt tid og var skikkelig ubehagelig, men dere klarte å overvinne ham til slutt. Siden han var en demon så forsvant kroppen hans i løpet av kort tid. Det som lå igjen var en slags bille som hadde fungert som en slags parasitt på kroppen hans. Dere oppdaget at denne billen gjerne ville slå seg sammen med en av dere, men at prisen var ganske høy.

Etter at demonen var beseiret campet dere i det trygge rommet dere hadde funnet og dere levlet opp til level 11! Utvhilte utforsket dere videre og dere fant en dør bak i veggen med runene. Døren ledet til en lang gang nedover dypere ned i katakombene.

Nede kunne dere gå nordover eller sørover. Siden dere sporet Vibor så valgte dere tunnellen som gikk nordover. Her fant dere at det gikk en bro som krysset tunnellen dere gikk i, men langt over dere. Dere fløy opp med teppet, utløste en felle og oppdaget et øye i veggen som studerte dere. Begge sider av broen endte i tunneller, men den ene veien var rast sammen.

Videre innover kom dere til et helt mørkt rom der de hang tett i tett med kjettinger fra taket. Dere jobbet dere innover så stille som dere klarte, Shellblade gikk først innover i gangen.

**Sesjon 82 - 17.03.2022**

Lichen Balcoth visste at dere kom og han hadde en overraskelse i form av en sint Vibor som ventet på dere i mørket. Vibor var heldigvis sliten og nesten naken, men selv da var han farlig. Balcoth oppdaget fort at det var Vard som var den støste trusselen, men klarte likevel ikke å drepe ham. Skyggeslangene som hjalp Balcoth og holdt på å drepe Tyfus, men klarte det akkurat ikke.

Balcoth sine siste ord var at han ville komme tilbake og at han kom til å vente på dere, men dere har så mange fiender nå at ingen brydde seg veldig med det.

Dere var skeptiske til Vibor, så dere låste ham inn i et bur før dere vekte ham til live igjen. Vibor hadde fått med seg at Balcoth planla å ofre ham til Orcus hvis han ikke ga seg over frivillig, men først skulle kultistene ofre en del andre stakkarer.

Rundt halsen hadde Balcoth to nøkler, den ene låste opp en dør som gikk videre innover i tunnellene. Her inne fant dere skattkammeret til Balcoth, med diverse bøker, mye pegner og edelstener og en enorm bok. Dere var ordentlig skeptiske til boka, vi avsluttet med at dere dro med dere boka ut av skattekammeret.

**Sesjon 83 - 22.03.2022**

Denne gangen fikk gjengen juling. Dere plyndret skattkammeret til Balcoth og dro tilbake til det trygge rommet i katakombene. Her studerte dere den gigantiske boka, Tyfus pugget den, dere hvilte og bestemte dere for å dra hjem til Bard's Gate.

Ved utgangen av katakombene ventet en av kultistene til Orcus, han ba dere om hjelp til å åpne inngangen til det gamle tempelet til Thyr som ligger i dalen ved sjøen. Dere sa nei og dere endte i en skikkelig kamp. Kultisten fikk fort hjelp av flere demoner, ikke minst begge de to tvillingdøtrene til Orcus, Lux og Zul. Dere hadde allerede hørt at de to var utrolig farlige og dere hadde ikke en sjanse mot dem. Det hele endte med at dere alle var slått ut og dere våknet i en slags fengselscelle. Kultistene har tydeligvis bruk for dere levende. I fengselet møtte dere en gammel kjenning, Lady Sara Cloudwhisper. Vi avsluttet her så dere vet ikke hva hun gjør her eller hvordan hun endte opp her.

**Sesjon 84 - 11.04.2022**

Dere våknet i fengselet, her møtte dere Lady Sara og to av kompanjongene hennes. Det tok ikke lang tid før den ene kompanjongen ble hentet ut av cellen for å bli ofret til Orcus. Kultistene var tydelige på at han ikke skulle drepes, men dere var enige med Sara om å ikke ta noen sjanser. Sara var veldig tydelig på at hun ville ut herfra!

Bak den ene døra var det helt svart, men dere fikk et glimt av at det bare var normalt mørke bak den andre. Strategien for å komme seg ut denne døra var å slå den ned. Ikke akkurat en subtil strategi og dere varslet alle kultistene om at dere var på vei ut.

Dere kom dere halvveis nedover en gang mens horder av kultister, skjeletter og kjemper angrep dere. Lady Sara løp inn i et rom på siden av gangen og begynte å lete etter eiendelene sine der. Vi avsluttet da dere hadde utslettet den første bølgen av fiender og dere så den neste bølgen komme mot dere.

**Sesjon 85 - 19.04.2022**

Det var heldigvis lettere å komme seg ut av fengselet enn inn! Med hjelp av Lady Sara så klarte dere å finne igjen tingene deres. Vibor og etter hvert Tyfus blokkerte inngangen fra tempelet slik at horden av fiender ikke fikk angrepet dere, og de andre klarte å ta ut de få kultistene som prøvde seg på et bakholdsangrep.

Ikke bare stakk dere av, men dere tok dere også tid til å plyndre skattkammeret til kultistene! Her fant dere mer penger, men enda viktigere var det at dere fant to spell scrolls: Teleport og Wish!

Dere løp ut av tempelet, snublet rett i en felle, men kom dere ut i live. Ute rømte dere sørover, ikke tilbake inn i dalen, og klarte å komme unna uten store problemer.

Til slutt måtte dere hvile og dere inviterte med Lady Sara inn i teltet selv om dere ikke stolte på henne. Sara var takknemmelig for at dere hadde reddet henne og hun lovde dere en solid belønning. Hun ba dere også bli med for å ta hevn over vampyrene Felicity, som er moren hennes, og Sangre som forførte Felicity i første omgang.

Dere var skikkelig bekymret for at Sara skulle prøve å stjele spell scrollene dere hadde funnet, men hun var til å stole på denne gangen.

Lady Sara forlot dere deretter, hun reiste hjem til Fairhill i form av en gigantisk ørn. Dere reiste hjem til Bards Gate og fant en by som var nedlåst og forberedt på angrep.

**Sesjon 86 - 26.04.2022**

Tilbake i Bards Gate tok vi oss tid til en skikkelig shopping-og-prate-episode. Dere møtte Bofred og oppdaterte ham på alt som hadde skjedd. Bofred var glad for å se dere samtidig som han ikke var glad for å høre hvordan det hadde gått med dere.

Fredrik forlot dere og tok over som fremste paladin i Shrine of the Uplifted Sword. Barahil var den tidligere lederen her.

Dere shoppet diverse nye leketøy. Vi var usikre på om Shellblade var interessert i en Knave's Eye Patch, hvis han er interessert så sier vi at dere kjøpte denne.

Vikter Stoneshifter inviterte dere til et møte i residensen til Cylyria sammen med en del andre medlemmer av Greycloaks. Dere ble overtalt til å rydde opp i rotet dere hadde forårsaket, så dere skal finne og stoppe monsteret som dere slapp fra nede i tempelet til Martyn Fenns. De hadde avslørt navnet til monsteret, det heter Kog'dr. Så vidt dere forstår har det blitt mye større etter dere slapp det fri. Vikter mente at det var lurt å stoppe monsteret så snart som mulig. En ranger ved navn Cyrin Falconfeather leder en gruppe som jakter på monsteret, dere ble enige om å oppsøke henne i The Citadel of Ravens et stykke nord for byen.

Quynyn som driver The Strong Bow tok i mot hydra-tennene dere hadde samlet og lager en haug med +2 piler til Vard. Dere ble enige om at hvis hun lagde pilene så skulle dere få halvparten gratis.

Dere ansatte to personer til å drive vertshuset, de ordnet med flere som kan servere. Det vil koste dere 5gp per dag å drive det.

Vi avsluttet med at dere hadde to dager til i byen til å slappe av og vente på at pilene var klare. Så skulle dere dra på jakt etter kjøttbollen.

**Sesjon 87 - 19.05.2022**

Før avreise fra Bard's Gate gjorde dere noen siste forberedelser. Shellblade spurte Urist om det var noe galt med sverdet hans, men Urist trodde ikke det. Dere plukket opp det nye skjoldet til Vibor og haugen med nye hydra-tann-piler til Vard. Dere skulle til Citadel of Ravens, men i siste liten fikk dere en oppdatering fra Vikter Stoneshifter om å heller dra til Pirn.

I Pirn møtte dere Cyrin Falconfeather, hun var skikkelig kul og hadde en bue som også fungerte som hest! Vard var skikkelig fascinert (over buen) og fikk en forklaring på hvordan man lager en sånn. Prisen var høy, for man måtte ofre en enhjørning.

Cyrin var veldig ivrig på å finne og drepe monsteret som hadde ødelagt Pirn, hun hadde mistet flere familiemedlemmer i angrepet. Dere overtalte henne til å ikke bli med på jakten og at det var nok at hun viste dere hvor monsteret var. Hun tok dere med til det gamle tempelet til Thyr nord for Pirn. Dette var samme sted som dere kjempet med Zama i den andre kampanjen.

Det gamle tempelet var ramponert og infisert av kultister. Kunne dette være samme kultistene som dere møtte på sammen med Martyn Fenns? Midt i tempelet var det gravd en stor tunnell rett ned til et gammelt underjordisk tempel. Dere klatret ned og befant dere i et stort kammer der det var tydelige spor av at noen hadde drept flere zombies og skjeletter.

**Sesjon 88 - 01.06.2022**

Fra det store underjordiske kammeret var der to utganger. Utgangen vestover var lukket med to store steindører, utgangen østover var åpen og det var tydelige spor av at noen hadde slått inn dørene. Dere prøvde naturligvis å åpne de lukkede dørene, men selv Vibor måtte gi tapt da han trynet i døra og slo ut en tann.

Dere fulgte gangen østover og endte i et stort gravkammer der dere ble angrepet av flere zombies og spøkelser. Ett av spøkelsene klarte å besette Vibor, og han gikk til angrep på dere andre i gruppa. Heldigvis hadde Urist en Turn Undead på lager og klarte dermed å sparke ut spøkelset igjen.

I enden av rommet fant dere en ny tunnell som var gravd videre nedover. Dere hoppet, fløy og gikk på veggene nedover og ble dermed angrepet av flere begravde døde som kom ut av veggene. Arialle holdt på å stupe ned, men ble reddet av Vibor sine raske reflekser.

I bunnen av tunnellen kunne dere høre stemmer som ropte til hverandre: Gremag! Kog'dr! Dere skjønte at dere nærmet dere målet og spurtet derfor mot lyden. Dere kom inn i en enormt stor hall som gikk over flere etasjer. Nederst og innerst kunne dere se monsteret Kog'dr som studerte en lysende kule. På sidene kunne dere se to kultister som ropte, når de så dere så beordret de dere til å holde avstand så Kog'dr kunne gjøre seg ferdig og bli ett med Gremag. Dere samarbeidet ikke og gikk til angrep.

I starten av kampen var Kog'dr mest opptatt av kulen og ga dere bare litt oppmerksomhet. Det passet bra for dere ble angrepet av kultister, zombies og flameskulls. Etter noen runder hadde dere skadet Kog'dr litt og hun våknet opp.

Vi måtte avslutte midt i kampen. Tyfus var døende med to feilede death saves og Vibor sto så vidt på beinda. Dere andre hadde fått en del juling, men dere hadde ikke tapt ennå!

**Sesjon 89 - 17.06.2022**

Kog'dr merket motstanden og bestemte seg derfor for å prøve å fortære den lysende kula. Samtidig så ble flere av dere slått ut, men dere klarte å ummgå noen fataliteter.

Onsider klarte dere å beseire Kog'dr, da var det like før kula gikk i stykker. Da Kog'dr døde prøvde den siste kultisten å ødelegge kula, men dere klarte å stoppe den også.

Kroppen til Kog'dr kollapset fort, men dere fjernet hjernen i midten. I en stor sarkofag fant dere et magisk pledd, The Crimson Shroud, som lot dere vekke de døde til live igjen.

Cyrin Falkonfeather kom etter dere, hun klarte ikke å la dere gå inn alene, men da hun ankom hadde dere allerede ryddet opp og var på vei ut igjen.

Ved inngangen til tempelet var der en blokkert dør som dere ikke fikk åpnet. Vibor brukte alle sine krefter og smadret døra, bak denne ventet fire Flameskulls som pepret dere med fireballs. De fire var innestengt i et delvis kollapset rom, her inne fant dere noen gamle religiøse bøker samt en Greater Orb of Sending.

Dere kommuniserte med Vikter og ble enige om at dere skulle komme hjem. Han hadde nye opplysninger. Cyrin ble igjen i tempelet og ventet på forsterkninger som skulle hjelpe å beskytte kula mot kultister.

Vi avsluttet med at dere dro tilbake til Bard's Gate.

**Sesjon 90 - 18.08.2022**

Kort oppsummeringssesjon der vi mintes forrige gang samt snakket med litt folk i Bard's Gate. Vikter var lettet over at dere hadde stoppet Kog'dr. Samtidig var han bekymret over hvor farlig denne var siden den bare var en baby...

Vikter og kollegene i Wizard's Guild hadde lett etter mer informasjon om The Plane of Mirrors og The Starry Throne. De hadde klart å spore opp The Starry Throne til en gammel alvisk by, Varagost, som nå er i ruiner på østkysten nord for Freegate. De hadde forhørt kultisten de hadde fanget og denne hadde avslørt at kultistene forfulgte to planer samtidig. For det første jakter de på flere av disse fengslene til Gremags sjel, jo flere av disse de klarer å ødelegge jo mektigere blir han. For det andre jakter de på det som kalles en Rod of Isolation, en magisk ting som alvene brukte for å fengsle Gremag i første omgang. Hvis de får tak i denne tror kultistene at de kan ødelegge alle fengslene på en gang.

En kollega av Vikter har klart å designe en magisk ønskekvist (magic dowsing rod) som kan brukes for å spore opp flere av disse fengslene til Gremags sjel. De har begynt å lage en sånn og har den klar i løpet av en uke.

Vikter foreslo derfor to mulige planer videre for dere. Enten at dere sporer opp flere av disse fengslene og beskytter dem slik at de ikke kan ødelegges, eller at dere sporer opp The Starry Throne og bruker denne for å få tilgang til Plane of Mirrors og der sporer opp denne Rod of Isolation før kultistene gjør det.

Ellers så var Urist veldig spandabel og donerte penger til tempelet til Muir og ga en bonus til de ansatte i vertshuset deres. Vertshuset hadde hatt en veldig bra uke og dere gikk med 84 gullmynter i overskudd!

**Sesjon 91 - 25.08.2022**

Dere brukte en uke i Bard's Gate på å forberede dere på å reise østover mot Freegate og Varagost. Vard kjøpte et kart over området og et mer detaljert kart over Freegate og Urist kjøpte diverse magiske ingredienser. Tyfus lærte seg Teleport og han skrev en kopi av den gigantiske boka dere fant.

Vibor prøvde seg som smed, det gikk sånn halvveis bra. Urist og Arialle påkalte en magisk celestial-skapning og prøvde å bruke den som underholdning i baren deres. Det var ikke veldig populært. Siden Arialle underholdt der så gikk omsetningen veldig godt og puben tjente hele 231 gullmynter på en uke!

Etter en uke var den magiske ønskekvisten klar og dere merket med det samme at ett av fengslene til Gremags sjel var i nærheten, sannsynligvis et sted i byen.

Dere bestemte dere for å begynne reisen østover og tok sjansen på å teleportere! Siden dere visste at teleportering er farligere jo lengre man reiser valgte dere å reise til Arendia i stedet for hele strekningen. Dette gikk veldig bra og dere dukket opp et sted i byen. Det dere hadde glemt å ta hensyn til var at Arendia er stengt for utenforstående på grunn av problemene med goblins og verre skapninger. Vi avsluttet med at alarmen gikk da dere plutselig dukket opp i et torg i byen.

**Sesjon 92 - 06.09.2022**

Det var kanskje ikke kjempelurt å teleportere rett inn i en nedstengt by i krig. Dere poppet opp i et torg i Arendia og ble raskt omringet av vakter. Alle unntatt Vibor (som var for stor) ble satt i håndjern og skulle til å bli fraktet til det lokale fengslet da en kvinne brøt inn og sa at dere var gjestene hennes. Etter litt overbevisning ble dere geleidet ut av bydelen Pride of Parnuble til den mer åpne bydelen Tradetown. Kvinnen som presenterte seg som Nïniann Envindra, leder for Spring Athenaeum. Spring Athenaeum er det viktigste biblioteket og lagringssted for historiske gjenstander i byen, Evindra mente at det var veldig dårlig beskyttet samtidig som gjenstandene som var lagret der var uvurderlige, så hun hadde et interessant oppdrag til dere.

Siden Evindra hadde reddet dere fra resten av livet i et muggent fengsel så mente hun at dere burde gjøre henne en tjeneste tilbake. Hun ville at dere skulle bryte dere inn i bibilioteket og stjele tre krystallkuler som hovedsakelig var at historisk verdi. Dette ville bevise for dronningen at biblioteket måtte beskyttes bedre.

Den enkleste veien inn i hvelvet under biblioteket er via en hemmelig inngang fra en hage på baksiden av bygningen. Herfra kommer dere ned til en kjeller der det finnes fire hvelv, kjelleren er beskyttet av levende maskiner og mange feller. Hvelvet dere skal oppsøke er det hvor det står to kvinnelige statuer utenfor døren. Inne i hvelvet skulle dere bare åpne den tredje døra på venstre side, de andre skulle dere la være. Gjenstandene her er uvurdelige kraftige magiske gjenstander som er veldig farlige, men også lette å spore, så dere ville være skikkelig dumme hvis dere prøver å stjele dem.

Når dere har fått tak i de tre kulene og kommet dere ut av hvelvet og biblioteket så skal dere oppsøke Evindra i hjemmet hennes noen hundre meter unna. Evindra skal beskytte kulene så de ikke kan spores mens hun rydder i kaoset etter innbruddet.

Dere mente naturlig vis at dette var en kjempeplan og neste natt valgte dere å snike dere til biblioteket for å bryte dere inn. Vi avsluttet med at dere var over muren til hagen, her inne kunne dere se tre vakter som ikke fulgte veldig godt med.

**Sesjon 93 - 15.09.2022**

Med mestertyven Shellblade på laget så var det lett å bryte opp låsen som ledet ned til kjelleren. Der nede derimot ble situasjonen mer krevende. Det viste seg at Evindra hadde gitt dere unøyaktig informasjon, for det var flere roboter der enn hun hadde sagt.

Dere klarte å snike dere forbi robotene og kom fram til inngangen til hvelvet, men herfra begynte problemene. De to statuene som voktet inngangen våknet til live og de så dere selv om dere var usynlige. Robotene hørte bråket fra kampen og kom løpende for å bidra, de var likevel såpass spredd ut at dere klarte å stoppe dem lett.

Shellblade hadde stjålet nøkkelen til Evindra, så det var bare en lås å åpne for å komme inn i hvelvet. Selv om låsen var magisk forsterket så klarte Shellblade lett å dirke den opp.

Selve hvelvet besto av åtte låste celler i en lang gang. Dere kunne se skattene som var beskyttet der inne, men var fornuftige og gikk etter krystallkulene. Igjen så viste Shellblade seg som en ekste mestertyv og dirket opp lås etter lås. Tyfus briljerte også og fant fram en Immovable Rod som han hadde hatt liggende siden tidenes morgen. Denne brukte han til å stoppe inngangsdøra til hvelvet fra å bli sperret igjen.

Den dårlige beskyttelsen av hvelvet viste seg å være ganske tøff selv for dere. Da vi avsluttet var Vard og Shellblade fremdeles igjen der inne, delvis omringet av slimmonstre, ismonstre, snøstorm og et oljet gulv.

**Sesjon 94 - 22.09.2022**

Det gikk bra å komme seg ut av hvelvet og hjem til Evindra. Evindra var fornøyd og imponert over det dere hadde fått til og hun gjemte øyeblikkelig de tre krystallkulene.

Som belønning fikk dere en ring som kunne beskytte dere, men dere tok dere ikke tid til å studere den ennå for Evindra ba dere om å komme dere vekk fra Arendia så fort som mulig!

Tyfus hadde muligheten til å teleportere så dere tok sjansen igjen og prøvde å teleportere til byen Derindrin, men teleportering til et sted man ikke er kjent er veldig risikabelt! I stedet for å komme fram endte dere i en skog i mørket. I løpet av kort tid begynte bakken å riste og dere hørte folk løpe vekk fra noe i panikk.

Det viste seg å være en stor bygning, et tårn, som kom løpende etter folkene. Helter som dere er undersøkte dere og gikk til angrep. På forskjellig vis klarte dere alle å komme dere inn i forskjellige rom i bygningen, noen i inngangspartiet andre i et bibliotek. I inngangen ble dere angrepet av to constructs som prøvde å drepe dere.

**Sesjon 95 - 13.10.2022**

Bygningen var ikke akkurat det hyggeligste stedet å utforske. Dere fant spor av at noen hadde bodd der en gang, det var tydelig at det må ha vært noen med magiske krefter siden alt dere kom over var magisk og fantastisk på ett eller annet vis. Vibor var veldig fornøyd da han fant et nesten uendelig vinskap som han tok med seg.

Dere fant til slutt trappen opp til andre etasje og endte der i et museum som stilte ut store mengder automatons av forskjellige typer. En illusjon ønskte dere velkommen til "Ferber Choicesteel sitt fantastiske museum". Dere gikk innover i museet og innså etterhvert at museet var mye større enn selve bygningen dere var i. Etter å ha gått to hele sirkler rundt bygningen hadde dere sett illusjonen flere ganger og dere så at de utstilte maskinene ble mer og mer primitive.

Maskinene begynte så å bevege seg og begynte å jakte på dere. Store horder kom løpende etter dere og dere så ingen ende i hvor mange det var av dem. Dere forsøkte derfor å rømme og løp videre innover i museet.

Til slutt nådde dere en blindvei der dere kunne se inn i et avstengt arbeidsrom, det var tilsynelatende ingen innganger til rommet. Dere prøvde å slå ned veggen, men innså at det ville ta tid. Heldigvis tok Vard seg tid til å studere maskinene som var utstilt her og så at flere hadde teksten K-20 inngravert, dette var svaret på spørsmålet "Hva heter vårt første barn?" som dere fant i en bok i bibliotketet her. Når dere ropte K-20 så åpnet veggen seg og slapp dere gjennom.

Inne i arbeidsrommet ropte dere K-20 igjen og veggen lukket seg bar dere. Her fant dere en snål maskin som det lå mange døde alver rundt. På maskinen fant dere en gullkrone med en stor rød krystall i toppen og i arbeidsrommet ellers fant dere en Passwall-scroll. Det var ingen opplagte utganger fra rommet, men dere oppdaget at flammene i peisen var en illusjon og at det var mulig å komme seg ut via pipen. Vi avsluttet med at dere diskuterte om dere skulle prøve å klatre ut pipa, om dere skulle bruke passwall-scrollen til å åpne en inngang til det midterste rommet i etasjen eller om dere skulle prøve å lage en vei ut.

**Sesjon 96 - 18.10.2022**

Dere fant ut at det midterste rommet var en heis som fraktet dere opp til et kontrollrom der man kunne styre bygningen. Her oppe møtte dere K-20, Kato, et automaton skapt av Ferber Choicesteel. Kato var blitt en tenkende skapning og hadde bestemt seg for å bruke bygningen til å bygge opp sine egne krefter.

Heisen var omringet av forsterket glass, men midt i monologen sin klarte Kato å deaktivere beskyttelsen av glasset og dere kom dere inn i kontrollrommet før Kato sendte heisen ned igjen.

Dere angrep Kato og han viste seg å være en heftig fiende. Nesten alle i gruppen besvimte minst en gang, men dere klarte til slutt å beseire Kato. Kato ba for livet sitt, han var en tenkende og levende skapning som dere andre argumenterte han, men Vibor brydde seg ikke og rev av hodet på roboten.

Med Kato deaktivert så klarte dere å stoppe bygningen og heisen oppførte seg normalt igjen. Og dere kunne endelig ta dere en fortjent long rest!

**Sesjon 97 - 27.10.2022**

I toppen av det vandrende slottet fant dere det private rommet til Ferber Choicesteel. Dette var et behagelig soverom med en tilhørende stue og en balkong. Her oppe fant dere en bok som beskriver hvordan man lager en Stone Golem, men viktigere enn det så fant dere en Treasure Golem! Denne var en vandrende haug med gull og andre skatter, på størrelse med en stor and, som av og til spyr opp edelstener. Ved å studere bygningen og notatene til Choicesteel fant dere ut at bygningen og maskinene her trenger alvesjeler som energikilde og at bygningen hadde nok energi for en ukes reise. Bygningen kunne bevege seg raskt, men ikke hele døgnet, så i praksis reiser dere dobbelt så raskt i denne som om dere reiser til fots.

Dere bestemte dere for å reise med bygningen nordover i retning Derindin. Det tok ikke lang tid før dere møtte på noen bønder som forklarte at dere var mye lengre sør enn dere trodde og hadde endt opp rett nord for landsbyen Turpin (dere finner den i Lesestoff-kanalen i kartet som Vard kjøpte). Til fots ville det ta ca 14 dager å reise tilbake til Arendia eller Derindrin, men med slottet burde dere klare det på en uke mente Tyfus.

Etter å ha reist i fire dager var dere på østsiden av skogen til alvene i Arendia. Her observerte dere den enorme vokteren av skogen, en gigantisk grønn drage. Dere var fornuftige og stoppet slottet og dragen så ikke ut til å bry seg med dere.

Etter seks dager begynte dere å nærme dere Derindin og sivilisasjonen. Her ble det vanskelig å kjøre slott uten å ødelegge gårder eller alveskogen, så dere valgte å parkere slottet i et skogholt. Dere varslet Vikter Stoneshifter om hva dere hadde funnet og han sendte beskjed videre til Zarius Medius i Freegate. Zarius skulle sende noen som hadde peiling på slike ting til å undersøke og kanskje modifisere slottet så det kunne fungere uten å myrde alver.

I Derindin shoppet dere litt, men alt var dyrt så dere dro fort videre. Byen var spennende i seg selv, den var hovedsakelig bygd på en enorm bru som krysset en 500 meter bred ravine over en elv, men dere følte dere hadde dårlig tid og ville derfor skynde dere videre.

Tyfus prøvde å teleportere dere til Freegate, men det er vanskelig å teleportere til et ukjent sted og dette gikk skikkelig galt! Det endte med at de fleste av dere besvimte før dere poppet ut i luften 100 fot over Freegate. Urist var heldigvis våken så han klarte å vekke dere før dere krasjet i bakken!

I Freegate fant dere et behagelig vertshus drevet av en sur gammel dverg. En rik hertug klarte å hisse opp dvergen så mye at de endte i en duell med livet som innsats, Vibor tok på seg å være representant for dvergen!

**Sesjon 98 - 03.11.2022**

Vibor møtte Cahir, lederen for det lokale Fighters Guild, i arenaen. Reglene for kampen var tydelig - de fikk ingen hjelp utenfra, men kunne ta med det de ville i arenaen. De skulle kjempe til døden og alt den døde hadde med seg ble byens eiendom.

Kampen startet med at Vibor hadde overtaket siden han gikk først. Vibor gjorde mest skade per angrep, men Cahir gjorde flere angrep så kampen var veldig jevn. Shellblade og Arialle oppdaget at hertugen prøvde å kommunisere med noen blant publikum, disse to forsøkte å kaste bless og bane på Cahir og Vibor, Shellblade klarte å skremme dem så de ventet litt med å hjelpe.

Mot slutten av kampen var Cahir heldig og fikk inn noen fulltreffere, så begge to var nede på 1hp. Det var bare viljestyrke som holdt dem oppe. Heldigvis fikk Vibor inn flest treff og han beseiret dermed Cahir med knappest mulig margin!

Vibor var byens nye helt og ble feiret over alt. Dere besøkte det Fighters Guild, der var det full fest siden lederen deres hadde dødd en flott og ærefull død. Deretter dro dere nordover til det lokale Wizards Guild hvor dere oppsøkte Zarius Medius, kollegaen til Vikter som kanskje visste mer om hvor dere skulle.

Zarius fortalte at Varagost var en gammel alvisk by som hadde blitt ødelagt av en kataklysmisk hendelse. Teorien var at alvene hadde brukt The Starry Throne for mye eller feil og at dette hadde ført til ødeleggelsen. The Starry Throne var en mektig artefakt som kunne åpne portaler til en hvilken som helst dimensjon. Den var plassert i byens høyeste og laveste punkt i tempelet til guden Yenomesh (God of Glyphs and Writing), ypperstepresten her var kjent for å besitte all verdens kunnskap.

The Starry Throne kan altså brukes for å åpne en portal inn til The Plane of Mirrors. Dette er en demiplane som de gamle alvene brukte som lagringsplass for farlige gjenstander og som fengsel for farlige fanger. Det var kjent som et sted som det var umulig å komme ut av.

Området rundt Varagost er nå en saltvannsmyr og ligger delvis under vann. Det bor flere klaner av lizardmen her og det er observert noe i ruinene av byen. På grunn av hendelsen som ødela byen så er magi ustabil og ekstremt uforutsigbar her. Av denne grunn har Zarius lite kunnskap om hva som egentlig venter dere her utover at han ikke anbefaler dere å dra dit.

For å hjelpe dere vil Zarius lære Tyfus en valgfri spell. Dette tar litt tid så dere må i alle fall bli i Freegate en dag til.

**Sesjon 99 - 10.11.2022**

Dere slappet av en ekstra dag i Freegate mens Tyfus lærte fet magi av Zarius Medius. Dere reiste så nordover mot Varagost sammen med en karavane. Lederen for karavanen lovde å betale dere litt mot at dere var med og beskyttet den.

På veien nordover så dere en kveld et lys i himmelen som bevegde seg raskt. Folkene i karavanen var redde for at dette var "Døden fra Varagost" og gjorde det de kunne for å skjule seg. Lyset forsvant etter en stund uten at det kom nærmere, med Vard kunne føle av det var en drage i nærheten.

Noen dager senere ble dere angrepet av en bande banditter som hadde forberedt et angrep. Bandittene ante ikke hva de møtte på og hadde ikke sjanse mot dere, selv om de klarte å slå ut Tyfus med et par skikkelige fulltreffere. Lederen for bandittene, en Lizardfolk ved navn Zirnaz, overga seg og var klar for å akseptere skjebnen sin, men dere valgte å la ham leve.

Zirnaz hadde egentlig forlatt den store saltvannsmyra, den var for farlig, men han gikk med på å vise dere veien gjennom den fram til landsbyen der han hadde vokst opp. Der var han sikker på at dere kunne overtale noen til å vise dere veien videre nordover til Varagost.

Vi avsluttet da dere ankom landsbyen Uchillask, det var tydelig at Zirnaz var ukomfortabel her.

**Sesjon 100 - 21.11.2022**

Det ble et kort besøk i Uchillask før Zirnaz geleidet dere videre ut av byen. Matriarken i byen, Irkushil, var ikke veldig fornøyd med å se Zirnaz, men hun likte tydeligvis ideen hans. Han forklarte at dere ville utforske Varagost for å drepe dragen der, men at han hadde en plan om at dere heller kunne drepe ondskapen. Irkushil sa at hvis dere fikk til det så skulle Zirnaz få komme tilbake, men premisset var at det var han som guidet dere og at han hjalp til. Dere skulle IKKE drepe dragen, bare ondskapen.

Zirnaz forklarte senere at de hadde prøvd å tilbe dragen, men at den hadde sluttet å bry seg. Noen hadde tatt over viljen dens og det var denne noen de kalte for ondskapen.

På vei videre mot Varagost var det viktig at dere skjulte dere så godt dere kunne, så Zirnas ledet dere ut i dypere vann slik at dere måtte svømme eller gå på bunnen. Han forklarte også at dette var et veldig farlig område så det var viktig å være på vakt.

Dere kjørte på med Water Breathing og Pass Without Trace og fikk merke at magi var ganske ustabilt her. Heldigvis så fungerte dette til deres fordel og dere ble ekstremt godt skjult det første stykket.

Etter å ha overnattet i et telt på havets bunn beskyttet av en magisk kuppel reiste dere videre vestover mot land og selve Varagost. Her fikk dere oppleve hvor farlige de korrupte skapningene her var da dere ble angrepet av noen gigantiske krokodiller og noen lizardfolk som holdt på å drepe enkelte av dere. Vannet var nå borte igjen så dere vandret videre vestover gjennom myra, det var få skjulesteder og dere var ute i åpent landskap da dere så noe fly opp i luften fra et utrolig høyt tårn i sentrum av byen. Dere prøvde å gjemme dere, men Vard kastet 1 og 1 (med advantage) på Survival og ledet dere direkte til noen ruiner han så. Ruinene var uheldigvis ett av skjulestedene til ondskapen som kontrollerte dragen, så i stedet for å gjemme dere gikk dere rett i en kamp.

Dere møtte en drage som delvis var kontrollert av en slange (naga) som igjen påkalte diverse korrupte skapninger ut av vannet i myra. Vi måtte gi oss midt i kampen, da var Arialle besvimt og nede på 4 i INT, men dere andre var i brukbar form. Zirnaz var kontrollert av nagaen og gjorde sitt beste for å drepe Shellblade, dragen hadde gravd seg ned i bakken og var forsvunnet.

**Sesjon 101 - 08.12.2022**

Vi fortsatte kampen med nagaen, dragen og de korrupte skapningene. Nagaen ble etterhvert frustrert og irritert på dere, men var ikke redd for å bli drept. Dere fant senere ut at nagaer er udødelige skapninger som blir gjenfødt etter noen dager. Dragen var heller ikke redd, det var tydelig for dere at den ble kontrollert av nagaen.

Det tok litt tid, men dere klarte til slutt å drepe nagaen. To ganger! Like før den døde så sa nagaen til Vard at dere kom til å angre på dette, hva enn det skal bety.

Nagaen klarte å drepe Zirnaz, dragen ble beseiret da Tyfus polymorfet den om til en liten skilpadde uten at den klarte å drepe noen av dere. Urist klarte å vekke Zirnaz til live igjen, men da han våknet så var han sur og mente at Urist ikke skulle gjort det. Zirnas sa at herfra ville dere finne veien til tårnet sjøl og at han ville dra tilbake. Han tok med seg dragen og dere vet ikke hvordan det gikk da polymorphen gikk over.

Dere dro videre vestover til den enorme tårnet som lå i ruinene av Varagost. Tårnet var enormt, ca 1000ft høyt og tilsynelatende formet av naturlig stein, som om det hadde vokst ut av bakken. For å reise fort vekk fra dragen polymorfet dere to stykker til giant eagles som kunne bære de andre samt at noen fløy med det flyvende teppet. Dere rakk å undersøke toppen av tårnet, her fant dere reiret til dragen. Dere rakk å sikre dere en haug med penger og et Sword of Answering før dere stakk av igjen og gjemte dere i teltet. Vi avsluttet med at dere fikk gjennomført en long rest.

**Sesjon 102 - 12.01.2023**

Urist helbredet Arialle og Shellblade for dummheten sin og brukte dermed opp sine siste rester med diamantstøv. Med alle i god form polymorfet dere folk om til ørner og fløy opp til toppen av tårnet igjen for å plyndre restene av skatten til dragen. Her oppe sov dragen og dere var så stille at den ikke oppdaget dere.

Dere prøvde å snik-polymorfe dragen til en skilpadde igjen, men den klarte å stå i mot, og dermed endte dere i kamp med dragen i toppen av et smalt 1000-fot høyt tårn.

En enslig drage mot dere er ikke noen stor utfordring lengre, men når Vibor drepte den mens han satt på ryggen dens så ble det interessant! Heldigvis så er Vibor robust og vanskelig å skade, og dessuten kan han bare skades av magiske ting når han rager, så han tålte et fall på 1200 fot helt fint. I krateret sto han igjen med restene av dragen.

I toppen av tårnet samlet dere inn resten av skatten, det var et lass med penger og verdisaker samt en Staff of Withering.

Dere prøvde så å finne en inngang inn i tårnet. Dere hadde fått beskjed om å finne det "høyeste og laveste punktet i byen" og tårnet var i alle fall det høyeste.

Det var ingen opplagte innganger til tårnet, så dere utforsket derfor området rundt. Her snublet Arialle over flere spøkelser og de klarte å spise det meste av intelligensen hennes igjen før dere fikk stoppet dem.

Til slutt valgte Vibor å hugge seg gjennom veggene i tårnet. Det fungerte fint, men da han fikk åpnet et hull så eksploderte det ut giftig gass. Det viste seg at hele innsiden av tårnet var dekt av slim og fylt med giftig gass, tårnet gikk ikke bare 1000 fot oppover, men også minst like langt nedover.

Dere utforsket tårnet noe, Shellblade fløy nedover og fant en inngang et stykke nedover, men her hørte han lyder så han valgte å trekke seg tilbake.

Siden dere ikke fant noen god inngang så valgte dere å lage deres egen inngang. Ruinene av byen Varagost er delt i to og halve byen har kollapset 300 fot ned. Her nede gravde dere en tunnell ved å polymorfe dere til giant badgers.

Mens dere gravde ut tunnellen så tok Vikter Stoneshifter kontakt med Tyfus. Han sa at byen hadde fått besøk av noen dere kjente og at han måtte snakke med dere snarest.

**Sesjon 103 - 26.01.2023**

Dere tok kontakt med Vikter og han forklarte at det er trøbbel på gang i Bards Gate. Kultistene fra Valley of the Shrines har beleiret byen og demonene de er allierte med teleporterer inn i byen og dreper tilfeldige sivile. Millitian i byen har prøvd seg på et motangrep, men det gikk dårlig. Dere vet jo hvor farlige disse demonene er. Kultistene krever at de får tilgang til tempelet til Thyr som er plassert i dalen slik at de kan hente halvparten av et skjold, The Holy Shield of Karith, som skal være gjemt der. Planen deres er å reparere skjoldet slik at de har sjanse til å bekjempe ondskapen Xarr'x som truer med å utrydde både kultistene og alt annet i dalen (sier kultistene).

Dere ble enige med Vikter om at de skal forhandle med kultistene og si at en representant for Thyr er på vei til byen. Forhåpentligvis klarer de å stoppe angrepene lenge nok til at Urist kommer seg tilbake til byen.

Neste morgen begynte dere å utforske innsiden av tårnet. Urist serverte en Heroes Feast så dere var immune mot giften i tårnet og på den måten var dere beskyttet mot den største trusselen der.

Dere så fort at noen hadde utforsket tårnet tidligere, det meste var ødelagt og alt var dekt av et illeluktende slim. På veien nedover så dere flere øyne som kom ut av slimet, ett av disse angrep dere men deretter klarte dere å ødelegge de andre før de fikk gjort skade.

Nedover i tårnet fant Vard flere veggmalerier som fortalte om The Starry Throne. De fungerte som en advarsel om at den aldri måtte brukes.

Dere nådde til slutt bunnen av tårnet, her nede så dere flere kammer og en bred gang som var sperret av en magisk barriere. Før dere rakk å gjøre noe mer så oppdaget dere at nagaen dere nettopp hadde drept var gjenopplivet her nede. Hun forklarte at hun hadde studert stedet lenge og at hun ønsket å få tilgang til tronen, men at der inn ventet en levende død beholder og de korrupte restene av noen eventyrere som hadde blitt drept av den. Hun hadde klart å forsegle området beholderen var i, men hun var ikke mektig nok til å bekjempe dem alene.

Arialle klarte å overbevise nagaen om ikke å angripe dere og hun valgte heller å ta ned barrieren slik at dere kunne drepe skapningene som ventet der. Hun lovde dere at hvis dere klarte det så skulle dere få bruke tronen til å åpne en portal slik planen deres var.

Vi avsluttet i tronrommet der beholderen og noen andre skapninger ventet på dere.

**Sesjon 104 - 02.02.2023**

Seks erfarne eventyrere mot en død beholder og noen venner bør vel gå bra? Dere visste at dere ikke var de første som hadde vært her, og her nede fikk dere møte de som hadde gått før dere. Beholderen var død, men var endt opp som en levende død Death Tyrant. Sammen hadde den fire korrupte eventyrere som nå var delvis beholder, men totalt under beholderens kontroll.

Vi endte opp med en brutal kamp der flere heldige terningkast reddet kvelden fra katastrofe. Både Vibor og Vard slapp unna flere disintegration rays som hadde drept dem momentant, Tyfus klarte utrolig nok å ikke blø ut med to failed og tre successful death saves, Shellblade be dyttet ut av katastrofen av et heldig-uheldig saving throw og Arialle fikk panikk og var usynlig nesten hele kampen. Urist derimot gikk det dårlig med. Han ble truffet av en petrification ray og endte opp som en veldig detaljert statue som veier ca 2000 pund.

Det største problemet i kampen var at nær en Death Tyrant så kan man ikke helbrede skader. Shellblade reddet Tyfus ved å fly ham ut av kartet for å helbrede og deretter inn igjen. Med tyfus i live så hadde dere en sjanse igjen.

Mot slutten av kampen imponerte Vibor ved å overleve flere disintegration rays selv om han bare hadde 1 hp og til slutt var det Tyfus som tok knekken på beholderen.

Med beholderen død kunne dere helbrede hverandre, men dere klarte ikke å redde Urist. Tyfus prøvde å bruke en wish-scroll, men forsto den ikke og klarte å ødelegge den.

Så dukket nagaen opp. Hun samarbeidet med dere og ba dere aktivere portalen dere skulle ha og deretter komme dere ut fra tronrommet, hun var ikke villig til å hjelpe Urist. Vibor satte seg på tronen, ble litt gal, men klarte å åpne en portal til Plane of Mirrors. Vibor prøvde å åpne portalen gjennom nagaen, men hun klarte å hoppe unna med bare mindre skader.

Nagaen hadde allerede påkalt fem av de spøkelsene som spiser opp intelligensen deres og det så ut som en ny kamp var på gang.

**Sesjon 105 - 16.02.2023**

Nagaen Rhekke var forbanna siden dere angrep henne med portalen så hun gikk til angrep. Rolf spilte henne siden Urist var en statue og han var en effektig skurk!

Kampen gikk sann passe bra, Tyfus døde, Vibor var nede på 1 intm Vard hadde to failed death saves en gang og Shellblade kuttet seg med sverdet sitt og ble forsteinet IGJEN! Arialle hadde panikk og var usynlig hele kampen mens hun lekte healer.

Det viste seg at Rhekke hadde noen stygge triks på lager der hun kunne gjøre veldig mye skade med ett treff. I tillegg kunne hun teleportere i vannet så det var vanskelig å forutsi hvor hun angrep.

Til slutt var det Arialle sine eldritch blasts som stoppet nagaen.

Heldigvis for Tyfus hadde dere The Crimson Shroud med dere. Dette lar dere kaste resurrection eller true ressurection og dere brukte det til å vekke Tyfus til live igjen. Vard måtte gjennomføre ritualet siden de to andre gjenlevende var dumme som brød, Arialle prøvde å hjelpe til med en sørgesang men det var ikke nok. Ritualet tar en time å gjennomføre og midt under dette så gikk forsteiningen av Shellblade over. Han hjalp til i ritualet og ba til Thyr om hjelp. Det fungerte faktisk og dere klarte akkurat å lokke sjelen til Tyfus tilbake!

Shellblade prøvde seg så på tronen og valgte å åpne en portal til der Vikter Stoneshifter var. Han var i et møte med Cylyria og flere av de andre lederne i byen og det var tydelig at de var skikkelig stressa over angrepet som foregår. De holdt på å angripe dere, Cylyria slo ut Shellblade med en Power Word Stun, men Vikter så hvem dere var og fikk stoppet dem.

Dere dytter Urist-statuen gjennom portalen og ba dem om hjelp. Heldigvis så var Bofred the Just der og han kunne helbrede både dumhet og forsteining.

Bofred prøvde å overtale Urist til å bli igjen i Bard's Gate for å hjelpe til mot kultistene, men Urist ville helle prioritere å finne The Rod of Isolation slik at han kunne fullføre jobben dere hadde begynt. Han lovde å være rask.

Urist undersøkte så Plane of Mirrors og så etter denne artifakten. Han så den i bunnen av et vann omringet av noen geleaktige skapninger. Alle overflater her var speilblanke, inkludert vannet og skapningene. Urist så deretter en alvelignende skapning der ansiktet var et speil.

For å ikke hoppe rett inn i en ny kamp åpnet Urist en ny portal til Plane of Mirrors, men prøvde å sikte på et sted noen hundre meter borte fra vannet og alle skapningene. Her fikk Urist oppleve ulempene ved å bruke tronen og et øyeblikk bla han gal og angrep Shellblade. Galskapen gikk heldigvis over før Urist fikk gjort mer skade.

Dere løp inn i portalen, Arialle ble skikkelig forvirret av alle refleksjonene - de så ut til å leve sitt eget liv, men dere slengte opp teltet og fikk sikret dere der. Vi avsluttet med at dere fikk ta en long rest.

**Sesjon 106 - 23.02.2023**

Urist og Shellblade har oppdaget en felles interesse for Thyr og magiske våpen med forbannelser. Shellblade klarte endelig å forklare at det var et problem med sverdet hans, Urist fjernet forbannelsen lett. Urist og Shellblade prøvde også å spørre Thyr noen spørsmål, men svarene de fikk var ikke veldig hjelpsomme.

Ute av teltet oppdaget dere et speil i toppen av hula, dette fungerte som en portal til en annen hule i Plane of Mirrors og det så ut som stedet hvor Urist hadde sett tingen dere leter etter.

Dere måtte naturligvis prøve å komme der gjennom portalen selv om den var for trang for både Shellblade og Vibor. Shellblade valgte å teleportere seg gjennom og innså at han da endte opp i taket av den andre hula. For å få gjennom Vibor polymorfet dere ham til en liten hund slik at dere kunne bære ham med dere. Vard var bussjåfør og kjørte flyvende teppe fram og tilbake.

Da Shellblade skulle landet i vannet oppdaget han at vannet var så reflekterende at han heller landet på sitt eget speilbilde. Det var vondt. Deretter oppdaget han at det var skapninger i vannet og at disse gjerne ville drepe en skilpadde. Skapningene var heldigvis ikke alt for farlige og dere bekjempet dem lett da Tyfus ankom og grillet dem med en fireball.

Urist hadde sett at tingen dere leter etter, Rof of Isolation, var gjemt nede i vannet et sted. Så dere bestemte dere for å prøve å utforske det. Dette var ikke så enkelt siden dere ikke kunne hoppe nedi vannet, men da dere gjorde dere usynlige så var det ikke noen speilbilder å tråkke på og dere kunne svømme fritt. Vard, Shellblade og Arialle gjorde seg usynlige og begynte å svømme. De oppdaget fort at det var flere skapninger i vannet, de oppdaget også at vannoverflaten var like reflekterende under vann og at det var umulig å komme seg opp igjen så lenge de var synlige. Arialle sin usynlighet holdt en stund og Vard kunne gjøre seg usynlig en gang til, men Shellblade var nå fanget under vann. Tyfus kunne heldigvis redde dagen og gjorde først seg selv usynlig slik at han kom seg ned under vann og deretter både seg selv og Shellblade usynlige slik at de kom seg ut igjen.

Ute av vannet så dere noe som bevegde seg i et speil på andre sida av vannet. Dere gikk bort for å undersøke og fant kultisten Martyn Fenns fanget på innsiden av speilet. Martyn ba dere befri ham og sa han visste masse som dere ville ha nytte av. Når dere sa nei til det så ba han dere om å drepe ham slik han hadde bedt om en gang tidligere. Så gikk han til angrep og strekte seg delvis ut av speilet. Vibor syntes dette var topp og gikk naturligvis til angrep på denne skikkelsen og klarte til slutt å knuse speilet. Ut av speilet falt Martyn, han lo og sa dere hadde tabbet dere ut mens han døde. Etter han var død ble kroppen forvandlet til en annen person, så dere var ikke sikre på om det egentlig var Martyn dere hadde møtt på i det hele tatt.

**Sesjon 107 - 02.03.2023**

Denne gangen gikk ting ganske bra for de fleste. Dere fortsatte å utforske den store hula med sjøen i Plane of Mirrors og fant etterhvert en hemmelig tunnell i bunnen av sjøen. Denne gravde dere opp og den viste seg å lede til et annet rom der dere fant en trone omringet av noen statuer, flere shardstorms i glassmontere og et digert speil på veggen.

Vibor satt seg på trona og den begynte å snakke til ham. Samtidig våknet statuene til live og monterene begynte å gå i stykker slik at stormene også kunne angripe.

Dere ødela en av statuene og flere av stormene før selveste speilmannen kom ut av det store speilet. Han var irritert over at dere ødela tingene hans og klarte å overtale dere til å stoppe. Han forklarte så at han handlet i hemmeligheter og mektige magiske ting og at han ville selge dere sin Rod of Isolation hvis dere var villige til å betale nok.

Speilmannen forsøkte å overtale dere til å ta hevn på en drage for ham, men dere takket nei og betalte heller med en haug magiske ting, samt Vard sin kunnskap og Kog'dr og Arialle sine historier om alt som hadde skjedd siden dere forlot Bards Gate sist.

Siden dere hadde oppnådd målet deres brukte Urist en Plane Shift spell på å frakte dere hjem tilbake til Bards Gate. Denne gangen fungerte teleporteringen perfekt, men byen dere kom tilbake til var i dårlig stand. Flere områder var i brann og dere fant ut at det hadde gått en uke her mens dere var en dag i Plane of Mirrors.

Vi avsluttet med at dere oppsøkte Cylyria og flere andre Greycloaks og begynte diskusjonen om hva dere skulle gjøre med byen.

**Sesjon 108 - 09.03.2023**

Vi fortsatte der vi slapp sist med forhandlinger om hva dere skulle gjøre med kultistene og demonene som har beleiret Bards Gate. Dere var ikke villige til å hjelpe kultistene og klarte å overtale flere av andre Greycloaks til å bli med å kjempe.

Mens dere la planer ble dere avbrutt og informert om et nytt angrep, denne gangen på Market District. Vikter Stoneshifter teleporterte dere dit og leverte Rod of Isolation til Wizards Guild slik at de kunne studere den. Dere oppsøkte området som var angrepet.

Her var et kvartal allerede i flammer siden flere små og noen store flammedemoner gikk amok og tente på alt som var. Dere gikk til angrep og skjønte fort at demonene kunne gjøre seg usynlige de flere dukket opp. Det forklarte også hvordan de kunne angripe hvor som helst i byen. Sammen med dere var der mange sivile som forsøkte å slokke brannene og dere møtte Amaryllis Silverfeet (eieren av butikken Scaled Down) som viste seg å være em kompetent kriger.

Mens dere kjempet med demonene begynte bakken under dere å riste og opp kom en gigantisk orme-demon. Denne slukte Amaryllis i ett jafs og i løpet av to runder hadde den også slukt Vibor og Shellblade samtidig som den hadde paralysert Vard. Arialle ble slukt like etter, men ingen av dem klarte å gjøre noe særlig skade på demonen fra innsida. Tyfus og Urist prøvde å holde seg på avstand ved å fly høyt opp med sitt flyvende teppe, men demonen kunne teleportere og plutselig falt den ned fra himmelen rett ned på de to dvergene.

Gjengen som ble spist klarte til slutt å skade demonen nok til at den spydde dem alle ut og nå begynte demonen å se skadet ut. Den forsøkte å kaste en Earthquake-spell, men Arialle klarte å counterspelle den og da bestemte demonen seg for å stikke av.

Før den rømte slukte demonen Vibor igjen og deretter begynte den å grave tunneller i en enorm hastighet. Før noen av dere klarte å stoppe den hadde den gravd seg så langt ned at dere ikke hadde sjanse til å ta den igjen. Demonen klarte dermed å rømme og Vibor endte som demonføde.

**Sesjon 109 - 13.04.2023**

Det var ikke mye å gjøre med Vibor, han var forsvunnet sammen med demonen. Dere hjalp til å slukke brannene da Vikter Stoneshifter fant dere og ba dere bli med tilbake til Cylyria og møtet med Greycloaks.

Cylyria introduserte dere til sin nære allierte Hexalim og presenterte ham som en ekspert på de ulike kultistene som truer byen. Hexalim slo seg sammen med  dere for å hjelpe til i kampen mot kultistene. Cylyria kunne informere om at kultistene til Gremag var observert på vei inn i The Valley of the Shrines og mot slutten av møtet ble hun varslet om at det døde området lengst nord i dalen hadde begynt å bevege seg sørover. Dere mistenker at det døde området er der hvor skapningen Xarr'x oppholder seg.

Dere ble enige om å møte kultistene for forhandlinger neste morgen, planen var å late som dere ville overgi Urist før dere gikk til angrep. For å forberede dere tømte dere Wizards Guild for magiske dingser og neste morgen spiste dere en Heroes Feast.

Neste morgen møtte dere kultistene ved bymuren. Bak kultistene var der et stort område som var dekt av et magisk mørke som dere ikke så inn i. Ut av mørket kom tre kultister og to store demoner. Da dere gikk til angrep påkalte demonene hjelp og ut kom de to døtrene til Orcus: Lux og Zul. Døtrene gikk rett til angrep på Hexalim siden han var nærmest og holdt på å drepe ham allerede i første runde.

Vi så dette kom til å bli en lang kamp, så vi stoppet her.

**Sesjon 110 - 17.04.2023**

Vi fortsatte kampen mot kultistene. Dere klarte kjapt å ta ut kultistene, men demonene viste seg å være langt tøffere. Tyfus brukte sin level 8 spellslot til å fjerne Lux med en Maze-spell, noe som provoserte søsteren hennes veldig. Zul gikk derfor amok og drepte Vard! Kultistene påkalte hjelp og en enorm flyvende demon gikk til angrep på Urist og Tyfus. Bak denne kom også restene Vibor løpende, han var gjenoppstått som en zombie og hadde med seg to zombie-ulver! Urist svarte med å kaste en Banishment noe som tok ut en Goristro, den flyvende demonen og undead-Vibor, noe som gjorde kampen mye mer overkommelig. Ca på dette tidspunktet ankom også forsterkningene og dere styrte alle to karakterer!

Dere klarte å drepe sjefskultisten og tok kontroll over den siste Goristroen. Zul innså da at hun ikke kunne beseire dere alle alene så hun trekte seg tilbake inn i mørket. Så klarte Lux å finne veien ut av labyrinten til Tyfus, hun så også hvordan kampen gikk og trekte seg tilbake inn i mørket etter søsteren sin.

Etter ett minutt med banishment var de to demonene permanent forvist tilbake til helvete, men Vibor kom tilbake. Nå sto dere alle klare og hamret stakkars Vibor med angrep og dere klarte å drepe ham for andre gang.

Clericene som var med dere konkluderte fort med at Vibor var fortapt og at det ikke var noe igjen å redde av ham, men dere fikk i alle fall igjen tingene hans!

Vi avsluttet her og var nå klare for noen runder med evil-campaign.

**Sesjon 111 - 27.04.2023**

Evil CamPain!

En gruppe kultister til Gremag har fått i oppdrag av sjefskultist Martyn Fenns å finne og ødelegge ett av fengslene til Gremags sjel. Dette fengslet er viktigere enn de andre og inneholder en stor del av sjelen, hvis de befrir denne delen av sjelen så har de befridd nok til at Gremag kan komme tilbake og være mektig. Martyn skal selv prøve å spore opp en sak som lar de befri alle delene av sjelen til Gremag på en gang (vi vet fra tidligere at dette er en Rod of Isolation), men gjengen er plan B dersom dette ikke går.

Starter i Bard's Gate der målet er å komme seg ut av byen slik at de kan reise mot målet som er sør i Arendia. Gjengen valgte å lete etter noen i svartebørsen som kunne hjelpe dem og de fikk forhandlet fram en avtale med auksjonaren Tenebrin. Han hadde et skip som skulle forlate byen samme kveld, så betalte dyrt for et brev de skulle vise til kapteinen som skulle hjelpe dem.

Gjengen fant skipet, men var ikke veldig gode til å holde seg skjult. Med en robot og en dark elf i gjengen så fant de ut at det var lurt å ikke tiltrekke seg for mye oppmerksomhet.

Avtalen med kaptein Torad Yagor var at de skulle skjule seg i tønner sammen med annen last slik at han kunne smugle dem ut. Det var en sjanse for at skipet ble sjekket på vei ut, men den sjansen fikk de ta.

Ved midnatt forlot de byen og myndighetene var heldigvis opptatt med å undersøke et annet skip da de reiste.

Gjengen bestemte seg for å reise sørover langs elva en ukes tid før de skulle bli satt i land. Derfra skulle de reise nordover til sørsiden av Arendia for så å snike seg inn i skogen denne veien.

**Sesjon 112 - 119**

Evil campain fortsatte. Det gikk heldigvis dårlig for kultistene og de klarte ikke å befri sjelen til Gremag.

**Sesjon 120 - 02.10.2023**

Endelig var vi tilbake i den gode gamle kampanjen og vi fortsatte der vi slapp med kultistene og demonene som hadde beleiret Bard's Gate.

Demonene hadde trekt seg tilbake innenfor det svarte skjoldet og dere diskuterte om dere skulle følge etter dem eller om det var bedre å hvile og prøve igjen senere. NPC-ene hadde forskjellige meninger om hva som var lurt så de lot dere bestemme. Naturligvis valgte dere å følge etter dem.

Hexalim sendte først imp-familiaren sin inn og ned i en tunnell som var gravd ned i bakken. Tunnellen gikk langt og impen så ikke så mye spennende før en flokk gigantiske flue-demoner fløy forbi den. Vingene til demonene lagde så grusom lyd at impen besvimte, men den rakk å advare dere om at et angrep var på vei.

Demonene tålte ikke så veldig mye, men de som besvimte av lyden fikk skikkelig juling. Et par av NPC-ene holdt på å bli drept før dere fikk stoppet dem.

Dere dro så nedover i hulen og oppdaget etterhvert at den delte seg i to tunneller lenger nede. Fra den ene kunne dere kjenne en varm vind og lukt av svovel, mens fra den andre hørte dere svake stemmer. Siden den siste tunnellen gikk mot midten av det svarte skjoldet gikk dere denne veien, men Hexalim sendte impen for å utforske den andre tunnellen. Her nede så den en portal til helvete, foran denne ventet en Balor, en av generalene til Orcus! Demonen virket veldig utålmodig, det var tydelig at den ventet på noe. Impen rakk å observere at noen flere flue-demoner og noen små brennende demoner kom ut før den store demonen så impen og drepte den.

Samtidig som dette skjedde gikk dere nedover den andre tunnellen. Vi avsluttet da dere kom til inngangen til en stor hule. Her så dere orme-demonen som spiste Vibor utstrakt i sin fulle lengde. Den var opptatt med å kommandere en gruppe kultister til å ofre seg selv til Orcus, men den var ikke mer opptatt enn at den la merke til dere da dere kom. Dere så bare demonen og kultistene i rommet, men dere hørte lyden av flere våpen og antok at det var flere skjulte fiender her.

**Sesjon 121 - 12.10.2023 og Sesjon 122 - 19.10.2023**

Kampen mot Quorgeth og kultistene var heftig og blodig. Quorgeth hadde hørt at dere kom og var klar med en høy-level Insect Plague samtidig som dere også hadde forberedt spells for å forsøke å ta ut kultistene som drev med rituell selv-ofring.

Like etter dukket de to demon-søstrene opp. Den ene av dem hadde et svart sverd, mørket smittet over til alle sverdene hun brukte, og på ryggen hadde hun et ødelagt skjold. Dere oppdaget fort at sverdet var et Vorpal Sword og at skjoldet hadde anti-magiske egenskaper.

I løpet av kort tid hadde de to søstrene drept Vikter Stoneshifter og Jared Strahn, like etter var Shellblade besvimt også og Quorgeth begynte å spise folk! Kultistene fortsatte å ofre seg selv og hver gang dette skjedde ble demonene mer og mer ivrige. Tre kultister tok selvmord før Arialle klarte å lure resten til å avbryte med en fulltreffer av en Mass Suggestion. Dette likte ikke demonene for nå måtte de finne nye ofre. De gjorde flere forsøk og klarte til slutt å ofre Vard! Arialle og Bofred ble også drept.

Dere klarte etterhvert å drepe demonene. Først stoppet dere Zul, demonen med sverdet og skjoldet. Deretter tok dere ut den enorme ormen Quorgeth og til slutt Lux. Det virket som at Quorgeth og Lux ikke brydde seg og dere skjønte at de allerede hadde oppnådd det de ville.

Dere klarte å gjenopplive Arialle og Bofred, men Vard var ikke mulig å vekke til live igjen. Det var ingen sjel igjen. Mens dette pågikk forsto der hva demonene hadde oppnådd. De hadde klart å åpne portalen til helvete og en hær av demoner flommet ut. Bofred hadde heldigvis en 6-level spell slot igjen og kunne kaste Word of Recall for å bringe dere tilbake til Bard's Gate og tempelet til Thyr. De siste døde karakterende tok dere med som ting (!), men Shellblade og Hexalim måtte snike seg ut av tunnellene.

Det gikk heldigvis greit å snike seg ut av tunnellene, dere så at Bard's Gate var beleiret av demoner og at murene allerede var under angrep. Dere snek dere bak hæren og rundt til vestsiden av byen og klarte å klatre over bymuren uten at dere ble oppdaget.

Teleporteringen til Bofred gikk derimot galt og dere endte opp en kilometer nordvest for byen et stykke oppe i luften. Dere var en gjeng som ikke var veldig gode til å snike, så dere ble oppdaget da dere forsøkte å fly over bymuren på vestsiden. To flyvende demoner kom etter dere og holdt på å drepe flere, men dere klarte å overmanne dem. Vi avsluttet med at Shellblade og Hexalim kom over bymuren og fant de andre.

**Sesjon 123 - 02.11.2023**

Møtte Treslyn som alene holdt tilbake en horde av demoner. De hadde funnet en hemmelig gang under bymurene, men sammen klarte dere å nedkjempe dem.

Dere oppsøkte Cylyria og oppdaterte henne på hva som hadde skjedd. Hun skulle klare å gjenopplive Behrend Roy, og kanskje Jared Strahn. Vikter ønsket ikke å bli gjenopplivet, han var sliten nå og visste hva han gikk risikerte.

Cylyria mente de skulle klare å holde unna demonhordene en stund, men så lenge portalen til helvete er åpen så vil demonene aldri ta slutt. Byen kommer dermed til å bli oversvømt på et tidspunkt, så det er viktig å få lukket portalen.

Dere valgte å reise nordover til Valley of the Shrines for å finne den andre halvdelen av det ødelagte Holy Shield of Karith slik at dere kunne få det reparert. Kultistene og demonene var veldig opptatt av å få reparert dette siden det skulle være veldig effektivt mot ondskapen Xarr'x som er på vei inn i dalen.

Før avreisen fikk Tyfus et brev fra Vikter der han forklarte at nå som han var borte hadde han foreslått Tyfus som hans erstatter i Dominion Arcane, lederne av Wizard's Guild i byen. Tårnet hans i Underhill var også ledig nå og Tyfus var velkommen til å arve det. Den eneste ulempen med dette var at med tårnet fulgte også jobben som beskytter og første rådgiver for borgermesteren i byen. Cylyria forventet at Tyfus tok på seg den stillingen etter at dere var ferdig med problemene her.

Neste morgen reiste dere nordover mot Valley of the Shrines. Cylyria hadde lånt dere en gruppe Griffon Riders som skulle fly dere nordover. På den måten ville dere komme fram på to dager i stedet for nesten en uke. Dere reiste hardt, men siden Hexalim har ringen hvor dere kan hvile så var ikke reisen krevende for dere.

Vi avsluttet da dere var framme i dalen ved tempelet til Thyr. Dette var tilgriset og besudlet og statuen til Thyr var ødelagt, men tempelet sto fremdeles.

**Sesjon 124 - 16.11.2023**

Dere ankom tempelet til Thyr og så med det samme at noe var galt. For det første var mye av det ødelagt, statuen av Thyr var skadd og mye av tempelet var dekt av skitt og blod. For det andre så dere flere spøkelsesaktige skikkelser som ventet på dere i tempelet.

Tempelet var dekt av skitt og blod og symboler på Orcus, men oppå dette hadde noen malt over med tekst og symboler for Gremag! Dere kunne lese at Orcus er Dorcus og at Gremag er best. Alt sammen framsto som litt barnslig egentlig. De spøkelsesaktive figurene var også barnslige parodier på Orcus, Thyr, Muir og Mitra og når dere gikk inn i tempelet ropte de fornermelser etter dere. Men de gikk ikke til angrep.

Inne i tempelet så dere et stort alter og en enorm statue av Thyr. Ved foten av statuen sto det inngravert "As you obey the commands of Thyr so does this manifestation obey your commands". Treslyn forsto budskapet først og prøvde å bruke en Command spell på statuen, men hun tilhørte ikke Thyr og statuen ville ikke lytte til henne. Urist derimot kommanderte statuen til å Åpne og under alteret ble det frigitt en trapp som gikk under jorden. Når denne åpnet seg så gikk skikkelsene til angrep.

Det var fem spøkelsesaktige skikkelser her, de fire parodiene pluss en enorm skikkelse som skulle være Gremag. Dere oppdaget fort at dere ikke kunne skade Gremag så lenge de andre var til stede, men Gremag kunne absolutt skade dere! Heldigvis hadde både Urist og Treslyn adamantine plate armor. Denne beskytter mot crits og Gremag hadde en heftig egenskap der han kunne fange sjelen (og dermed øyeblikkelig drepe) en karakter når han rullet en crit.

Mot slutten av kampen holdt det på å gå galt da Gremag rullet en crit mot Tyfus. Både Hexalim og Shellblade prøvde å stoppe ham med Silvery Barbs, men Gremag kastet 19 og 20 på de neste kastene også. Både 19 og 20 var en crit. Tyfus feilet på en CON Save, men han har heldigvis advantage mot magical effects og klarte derfor akkurat å stå mot effekten.

Dere beseiret til slutt Gremag, men forsto at dette bare var en kopi. Da han var beseiret hadde han fått respsekt for dere og inviterte dere til å oppsøke ham slik at dere sammen kan kjempe mot ondskapen som truer dalen.

Inne i tempelet var det heldigvis ingen store utfordringer. Dere fant andre halvdel av skjoldet hengende på veggen og tok med dette tilbake til Bards Gate.

Vi avsluttet med at dere reiste hjem via griffin, på samme måte som dere ankom.

**Sesjon 125 - 23.11.2023**

Tilbake i Bard's Gate satte Fawar og Sheleln Tshaziq fra Rings of Steel på seg jobben med å reparere skjoldet. Det vil ta minst to uker, men de regner ikke med at det vil være vanskelig å få til.

Dere bestemte dere for å hjelpe til med beskyttelsen av byen fram til forsterkningene fra Arendia kommer fram om noen dager. For å beskytte murene spilte vi både et minigame hvor dere kunne styre Ballistaer eller gjøre andre angrep mens horden av demoner kom løpende. Sammen med demonene kom to goristroer, digre demoner som lett kan knuse byporten hvis de når fram. Dere klarte å stoppe den ene goristroen før demonene kjente dere igjen og dro tilbake til tunnellen for å hente forsterkninger. Den andre goristroen kom nesten fram før dere stengte den inne i en Wall of Force.

Så begynte utfordringene. Ut av tunnellen kom en svær demon av en type dere ikke hadde sett før. Sammen med dem kom flere andre demoner som var utstyrt med magiske "buer" som var en del av kroppen deres. Demonen teleporterte og dukket opp oppe på bymuren der den gikk til angrep på dere øyeblikkelig. Noe av det første den gjorde var å summone er marillith som dukket opp nesten i fanget på Shellblade.

Demonen virket som en smart demon som hadde fått med seg hva dere hadde gjort med de to søstrene og ormen Quorgeth. Den foreslo derfor at dere samarbeidet; den visste hvordan dere kunne lukke portalen, men til gjengjeld måtte dere la den leve så den ikke måtte dra tilbake til Orcus.